c: text/html

text: 1Cheqamanta chay tukuy imasta noqaqa tukuy sonqo yachaj churakuspa, kayta sut'inchani: Cheqan runaswan, yachayniyojkunawan, tukuy ruwasqasninkupis Diospa makimpi kashanku. Munakuymanta chejninakuymantawan runasqa mana yachankuchu rikuyninkupi kashajtimpis. 2Tukuy runaspaj imachus kananqa uj rejllapuni: Cheqan runaspaj, juchasapa runaspaj; k'acha runaspaj, sajra runaspaj; llimphupaj qhawasqa runaspaj, mana llimphupaj qhawasqa runaspajpis; uywa wañuchisqasta jaywajpaj, mana jaywajpajpis; k'acha kajpaj, juchallejpajpis; jurajpaj, jurayta manchachikojpajpis, uj rejllapuni. 3Kay pachapi tukuy ima ruwakojkunamantaqa, kaymin mana allinchu: Tukuypaj imachus kananqa uj rejllapuni. Jinallataj tukuy runaspa sonqonku kay pachapi kawsanankukamaqa tukuy sajra kajwan, wampuyaywantaj junt'a kashan. Chaymantataj wañunku. 4Chay tukuywampis runaqa kawsashajtillanraj suyakuynin tiyan aswan allimpi kawsakunampaj. Chayrayku uj kawsashaj alqoraj aswan allin wañusqa leonmanta nisqaqa. 5Kawsashajkunaqa wañunankuta yachakunku; wañusqasrí mana imatapis yachankuchu, manataj imatapis tarinkuñachu, imaraykuchus paykunaqa qonqayman churasqa kanku. 6Tukukapullantaj munakuyninku, chejninakuyninku, envidiakuyninku ima. Jinamanta kay pachapeqa manaña imatapis ruwaysenqankuñachu. 7Qanqa kusiywan t'antaykita mikhuy; vinoykitapis tukuy sonqo ujyarikuy, imaraykuchus ruwasqasniykiwanqa Dios kusisqa kashan. 8Tukuy tiempopi yuraj p'achasllatapuni churakuy, umaykimantaj k'acha q'apaj jawinawan jawiykuypuni. 9Qanqa kusikuy munakusqayki warmiykiwan, kay pachapi qhasi kawsayniykipi sapa p'unchay Dios kawsayta qosusqanman jina. Chayllamin qampajqa tiyan kay pacha kawsayniykipi, samay sik'ikuyta trabajaspa kawsanaykikamaqa. 10Imachus ruwanaykipaj tiyan, chayta tukuy kallpaykiwan ruway, imaraykuchus wañuspa maymanchus rinki, chay ukhu pachapeqa manaña ima ruwanapis kanchu, ni yuyanapis, ni yachanapis, nitaj yachaypis. 11Kay pachapi ujtawan qhawarispa, kaytapis rikullarqanitaj: Mana usqhayta correjkunaqa atipanku, maqanakupitaj mana kallpayojkuna atipallankutaj. Yachajniyojkunaqa mana mikhunayoj rikhurinku, nitaj allin yachachisqaspis jatumpaj qhawasqachu kanku. Manachayqa tiempo chayamojtin, wakimpaj allin imas tiyan, wakimpajtaj mana. 12Runaqa imachus payman jamunanta mana yachanchu. Imaynatachus challwasqa ch'ipapi ch'ipaykuchikunku, imaynatatajchus phawajkunaqa tojllaman urmanku, ajinallatataj runaqa mana yuyasqallamanta mana allin kaypi ch'ipaykuchikun, mayqenchus kaymanta jinalla patanman urmaykun, chaypi. 13Chantá rikullarqanitaj kay pachapi kay yachayqa manchay jatun kasqanta: 14Uj juch'uy llajta karqa pisi runasniyoj; chay llajtaj contrantataj uj atiyniyoj rey jamuspa, chay juch'uy llajtataqa jap'inampaj muyuykorqa, perqasninta wasaykunampaj jatuchaj jallp'a moqosta sayarichispa. 15Chay juch'uy llajtapi uj yachayniyoj wajcha runa tiyakusharqa, chay runataj chay llajtataqa yachayninwan salvarqa. Chaywampis chay wajcha runamantaqa mana pipis yuyarikorqachu. 16Chantá noqaqa nerqani: Yachayniyoj kayqa aswan allinmin kallpayoj kanamanta nisqaqa, wajcha runaj yachaynenqa qhesachasqapuni kashajtimpis, nisqasnintaj mana kasu ruwana kashajtimpis. 17Yachayniyojpa llamp'u nisqasnenqa aswan uyarinapaj jina kanku, wampu runaspa reyninkojpa qhaparisqanmanta nisqaqa. 18Maqanakupaj armasmanta nisqaqa yachayniyoj kayqa aswan allin. Chaywampis uj juchasapalla ashkha allin imasta pierdechin.

robotstxt: allowed

filter: keep


text: 1Chay imakuna qhepata, kurajkunaqa qayllaykamuwaspa, niwarqanku: "Israelitakuna, sacerdotekunawan, levitakunawan ima kay llajtapi kaj runakunawan shapuykukunku, manataj t'aqakunkuchu cananeokunamanta, hititakunamanta, ferezeokunamanta, jebuseokunamanta, amonitakunamanta, moabitakunamanta, egipciokunamanta, amorreokunamanta ima. Paykunaqa kay llajtayojkunaj millay ruwasqankuta ruwallankutaj". 2Israelitakunaqa, jinataj wawankukunapis chay llajtayojkunaj ususinkuwan kasararqanku. Ajinamanta waj llajtayojkunawan Diospaj t'aqasqa ayllon shapukorqa. Tukuymanta aswan ñawpajtaqa kurajkuna, kamachejkunawan ima chay juchata ruwarqanku, nispa. 3Chayta uyarispa, sonqoy nanawarqa, chayraykutaj p'achayta llik'ikorqani, chujchayta, sunkhaytawan sik'irakorqani, manchay phutisqataj tiyaykukorqani . 4Babiloniamanta kutimojkuna juchallisqankurayku tukuy diosta manchachikojkuna noqaman tantakamorqanku. Noqatajrí tiyaspallapuni karqani manchay phutisqa, tardempi Diosman uywa ñak'asqata jaywanakama. 5Chantá phutiyniymanta kutirerqani. Llik'isqa p'achaywanraj qonqoriykukorqani, makiyta oqharispataj, Tata Diosmanta mañakorqani: 6Diosníy, Diosníy. May p'enqasqa kashani, uma muyusqa jinataj. Mana yachanichu imaynatachus qanman qayllaykamusuyta. Pantasqaykoqa may jatumpuni, juchaykutaj janaj pachakama chayan. 7Unaymantapacha kunankamaqa may millayta juchallispa kawsayku. Sajra kawsayniykurayku, noqayku, jinallataj jatun kamachejniykupis, sacerdotekunaykupis jaywasqa karqayku waj suyumanta jatun kamachejpa makinkupi wañuchisqa kanaykupaj, presokuna apasqa, suwasqa, p'enqachisqastaj kanaykupaj. Kunankamataj jinallapuni kawsashayku. 8Jinallataj kunanqa Tata Diosniyku, khuyakuyniykiman jina munarqanki puchoj israelitakuna kacharichisqa qampaj t'aqasqa jallp'api tiyakunaykupaj. Wata runa kanamanta samarichiwayku, sonqoykutapis kawsarichiwayku. 9Wata runakuna kashajtiykupis, mana saqerpariwarqaykuchu. Khuyakuyniykita rikuchiwarqayku Persiamanta kaj jatun kamachejpa ñawpaqempi. Qanmin kawsayta qowarqayku, laqaya Temploykita watejmanta ruwanaykupaj. Judapi, jinallataj Jerusalenpipis waqaychawarqayku. 10¿Kunanrí, Diosniyku, imata niyta atiykuman, chay jina mana allinkunata ruwashaspapisri? Kamachisqaykita mana kasurqaykucho, 11mayqenkunatachus diosmanta willajkunanejta kamachiwarqayku, chaykunata. Qan niwarqaykuña kay jinata: Mayqen jallp'amanchus tiyakoj yaykunkichej, chaypi kaj runakunaqa sajra kawsayniyoj kanku. Millay ruwasqankuwan kay jallp'aman junt'aykucherqanku, nispa. 12Nillawarqaykutaj: Ususiykichejta wawankuwan ama casarachinkichejchu. Paykunaj ususinkutapis amallataj wawaykichejwan casarachinkichejchu. Amataj jayk'ajpis mask'ankichejchu chay runakunajpa allin kawsayninkuta, nitaj allinninkutapis munaychejchu. Ajinamanta qankuna sinch'illatapuni sayankichej, chay jallp'amanta allin kajninta mikhunkichej, chaymantataj chayaqeta wiñaypaj mirayniykichejman saqenkichej, nispa. 13Mana allin imakunata ruwasqaykurayku, jatun juchaykuraykutaj, tukuy kay imakuna chayamuwarqayku. Chaywampis mana millayta ruwasqaykuman jinapunichu jasut'iwarqayku, manachayqa kacharichiwarqayku. 14Chantapis, ¿kamachisqaykita p'akillaykumampunichu, chay millay ruwayniyoj runakunawan aylluchakuspa? ¿Manachu qanqa contraykuta phiñakuwaj, chinkachiwaykumantaj mana ujllapis kawsayniyoj qhepakunaykukama? 15Israelpa Diosnin, qan cheqan kanki noqaykuwan. Qan munarqanki noqaykumanta puchoj t'aqa kawsanaykuta, imaynachus kunan p'unchay rikushayku jina. Noqaykoqa cheqamanta ñawpaqeykipi juchayoj kayku; ajinallapuneqa mana ñawpaqeykipi kayta atiykumanchu, nispa.


text: 1Qallariypin Kawsay Simiqa kasqapuniña. Chay Simitaqa uyarirqaykun, ñawiykuwanmi rikurqayku, qhawarqayku, makiykuwantaq llamiykurqaykupas, chaykunamantan qelqamuykichis. 2Chay kawsaymi rikuchikurqan, chaymi ñoqayku rikuspayku willarqayku, hinaspan chay wiñay kawsaymanta qankunamanpas willamuykiku, chay kawsaymi Yayawan kasharqan hinaspa ñoqaykuman rikuchikuwarqanku. 3Imatachus rikurqayku, uyarirqayku chaytan willamuykiku, qankunapas ñoqaykuwan huk sonqolla kanaykichispaq. Cheqaqtapuni huk sonqolla kayninchisqa Dios Yayawan Churin Jesucristopiwanmi. 4Chaykunatan qankunaman qelqamuykichis q'ochukuyninchis hunt'asqa kananpaq. 5Jesucristomanta yachaqasqayku willakuytan willamuykiku: Diosqa k'anchaymi, manataqmi huk chhikan laqhayaqllapas paypiqa kanchu. 6Laqhayaqpi kawsashaspa “Dioswanmi huk sonqolla kashani” nisunman chayqa, llullakunchismi, manataqmi Diospa cheqaq-kayninman hinachu kawsanchis. 7Ichaqa k'anchaypichus kawsanchis Diospa k'anchaypi kasqanta hina chayqa, huk sonqollan kanchis hukkuna hukkunawan, Churin Jesucristoq yawarnintaq tukuy huchamanta ch'uyanchawanchis. 8“Manan huchayoqchu kani” ninchis chayqa, ñoqanchis kikinchistan q'otukunchis, manataqmi Diospa cheqaq-kayninqa sonqonchispi kanchu. 9Ichaqa huchanchiskunatachus Diosman willakusun chayqa, Diosqa hunt'aqmi chanintaqmi huchanchiskunata pampachawananchispaq, tukuy mana chanin-kayninchistapas ch'uyanchawananchispaq. 10“Manan huchallikunichu” ninchis chayqa, Diostan “llulla” nishanchis, manataqmi siminqa sonqonchispi kanchu.


text: 1Röllucho ganchis cag lagaraycag cërata Jesucristo jorguriptinmi gloriacho media höranog pipis mana rimacorgantsu. 2Nircurnami ricargä Tayta Diospa naupancho ganchis angilcuna ichirpaycagta. Paycunami cada ünun cornëtata chasquipäcorgan tucananpag. 3Tsaypitana juc ángil shamorgan örupita rurashga incienso goshtätsicunan aptashga. Paymi Tayta Diospa trönun naupancho cag örupita rurashga altarman chayargan. Tsayman chayaycuptinmi Tayta Diosnintsi atsca inciensuta camaripargan altarcho goshtätsinanpag. Tsay inciensuta ángil goshtätsiptinmi Tayta Diospa trönunman goshtay juntargan. Tsay goshtaywan talushgami caycargan Diosman yäracogcuna manacushgancunapis. 5Nircurna incienso goshtätsicunanman tsay ángil winargan altarcho caycag shanshata. Nircurmi tsay incienso goshtätsicunanta cay patsaman jitaramorgan. Tsay jitamushgan chämuptinmi atsicyaypa atsicyar elguy cargan. Räyupis bunruruypa bunrurur mayacargan. Tsaynogmi patsapis fiyupa sicsicyargan. 6Tsaypitanami cornëtata chasqueg ganchis angilcuna alistacorgan tucapäcunanpag. 7Punta cag ángil cornëtata tucamuptinmi ninawan y yawar talushga runtu tamya cay patsaman tamyamorgan. Tsaywanmi cäsi pulan patsa rupar ushacargan. Tsay runtu tamya chayashgan cäga yörapis y guewapis lapanmi ushacargan. 8Tsaypita ishcay cag ángil cornëtata tucamuptinmi jatuncaray jircanog rupaycar lamarman chayargan. Tsaymi cäsi pulan lamar yawarman ticrargan. 9Yawarman ticrashgan cagchöga lapanmi wanorgan y lapan barcucunapis talpucar ushacargan. 10Quimsa cag ángil cornëtata tucamuptinmi jatuncaray rupaycag estrella tunimorgan. Tsay estrellaga cäsi pulan mayucunaman y cäsi pulan pucyucunamanmi chayargan. 11Tsay estrellapa jutinmi cargan Asgag. Asgag captinmi tsay estrella chayashgan cag yacoga asgag ricacorgan. Tsaymi tsay yacuta upur atsca runacuna wanorgan. 12Chuscu cag ángil cornëtata tucamuptinmi intipis y quillapis gueshyargan. Tsaynoglami waquin estrellacunapis mana chip-chipyargannatsu. Tsaymi intipis, quillapis y estrellacunapis manana shumag atsicyargannatsu. 13Tsaypitanami ricargä juc condur-nirag altupa tumaycagta. Tsay hörami mayargä tsay condur-nirag caynog nimogta: “¡Wawalau! ¡Cay patsacho cawagcuna imanograg capäconga guepa cag quimsan angilcuna tsararaycashgan cornëtata tucamuptin!”


text: 1Tukuyta Kamachej Tata Diosqa kay jinata nin: Ukhu patioj inti llojsimuynej kaj punkonqa sojtantin trabajana p'unchaykunapi wisq'asqa kanqa. Samarikuna p'unchaypitajrí kichakonqa, mosoj killa rikhuriy p'unchaypipis. 2Kamachejqa jawa patio punkumantapacha corredor punkuman yaykuspa, ujnin kaj punkoj sayantan chaynejpi sayaykonqa. Chaykamataj, sacerdotesqa uywa wañuchisqasta ninapi q'olachispa Tata Diosman jaywanqanku kamachejpa qosqan allinyakuy jaywanastapis. Kamachejtaj chay punkupi pampakama k'umuykuspa, Diosta yupaychanqa, chaymantataj llojsiponqa. Punkutaj mana wisq'akonqachu inti chinkaykunankama. 3Chay jinallatataj runaspis kikin punkoj ñawpaqempi Tata Diosta yupaychanqanku samarikuna p'unchaykunapi, chantá mosoj killa rikhuriypiwan. 4Samarikuna p'unchaypi Tata Diosman q'olachisqa kanampaj kamachejqa apamonqa sojta corderosta, uj carnerotawan mana iman imanasqata. 5Sapa carnerowan chunka kilos trigo jak'utawan qonqa, corderoswantaj munasqanman jina jak'uta qonqa. Sapa iskay chunka kilos jak'upajtaj kinsa litros khuskanniyoj aceiteta qonqa. 6Mosoj killa rikhuriy p'unchaypitaj, tropa wakamantaqa uj torillota qonqa, chaytaj mana iman imanasqa kanqa. Qollanqataj sojta corderosta, uj carnerotawan, mana imanku imanasqasta. 7Sapa torillowan jaywanqa iskay chunka kilos jak'utawan, kikillantataj carnerowampis. Corderoswantaj munasqanman jina jak'uta jaywanqa. Sapa iskay chunka kilos jak'upajtaj kinsa litros khuskanniyoj aceiteta qonqa. 8Kamachejqa corredor punkunejta yaykunan tiyan, chantá chaynillantataj llojsipunan tiyan. 9Maypachachus Israelmanta runas fiestapi Tata Diospa ñawpaqenman yaykonqanku chaypachaqa, wichaynej punkunta yaykonqanku, uraynej punkuntataj llojsenqanku. Uraynej punkumanta yaykojqa wichaynej punkunta llojsenqa. Mana pipis yaykumusqan punkunejllatataj llojsenqachu, manachayqa chimpampi kaj punkunejta llojsenqa. 10Kamachejqa runaswan khuska yaykonqa, paykunawan khuskallataj llojsenqa. 11Tukuy fiestaspi, jinallataj jatun tantakuykunapi ofrendas qosqa kanqa. Sapa torillowan iskay chunka kilos jak'utawan qonqanku, kikillantataj sapa carnerowan. Corderoswantaj munasqankuman jina jak'uta qonqanku. Sapa iskay chunka kilos jak'upajtaj kinsa litros khuskanniyoj aceiteta qonqanku. 12Maypachachus kamachejqa payllamanta uywa wañuchisqa q'olachinata, chayrí allinyakuy ofrendasta Tata Diosman qoyta munanqa chaypachaqa, inti llojsimuynejpi kaj punku paypaj kicharisqa kanqa. Yaykuspataj, samarikuna p'unchaypi jina jaywanqa, chantá llojsipojtintaj, punkutaqa wisq'aykaponqanku. 13Sapa p'unchay tutamanta Tata Diosman uj watayoj cordero jaywasqa kanqa ninapi q'olachisqa, chaytaj mana iman imanasqa kanqa. 14Ajinallatataj sapa paqarin Tata Diosman uj ofrenda qosqa kanqa, qanchis kilos granos, uj litro aceitewan, jak'u pataman jich'asqa kanampaj. Chay jaywanaqa wiñaypaj kallanqapuni. 15Cordero, grano ofrendas ima sapa paqarimpuni ninapi q'olachispa jaywasqa kanqa. 16Tukuyta Kamachej Tata Diosqa kay jinata nin: Sichus uj kamachej jallp'anmanta wakinta wawasninman qonqa chayqa, paykunajtapuni kanqa wiñaypaj. 17Astawampis, sichus uj kamachej herencianmanta jallp'ata qonqa ujnin wata runanman chayqa, chay wata runajta kanqa kacharipuna watakamalla. Chaymantaqa kamachejpata watejmanta kanqa; paypa wawasnimpa herencianku kanqa. 18Kamachejqa mana atiyniyojchu israelita masisninmanta jallp'ankuta qhechuranampaj. Paypata kajllamanta wawasninman herenciata qonqa. Ajinamanta mana pipis aylluymantaqa mana jallp'ayojqa kanqachu. 19Chantá chay runaqa punkuman yaykuna ñannejta pusawarqa sacerdotespaj t'aqasqa kaj cuartosman, mayqenkunachus wichaynejman qhawarisqa karqanku, chaykunaman. Rikorqanitaj uj cheqata inti yaykuy ladopi, chayta rikuchiwaspataj, chay runa niwarqa: 20Kaynejpi sacerdotesqa wayk'onqanku jucharayku jaywasqa uywaspa aychanta, jinataj ofrenda qosqa granostapis chayachenqanku, ama jawa patioman chay imasta orqhonankupaj, ajinamanta israelitas Diospaj t'aqasqa kanankupaj, nispa. 21Chantá chaymanta jawa patioman orqhowarqa, chaypitaj tawantin patioj esquinasninman pusawarqa. Sapa esquinapitaj uj juch'uy patio karqa. 22Chay patioj sapa esquinampi kaj juch'uy patiostaj wisq'asqa karqanku, sapa ujtaj sayt'unman iskay chunka metrosniyoj karqa, anchonmantaj chunka phishqayoj metrosniyoj; ajina tawantin chhikachajkama karqanku. 23Uj perqawan muyuykusqa karqanku, chay kantusnimpitaj q'onchaswan muyuykusqa karqanku. 24Chay runataj niwarqa: Kaynejpipis chay q'onchas kanku, maypichus Templopi sirvejkunaqa, israelitas jaywanasta jaywanapaj apamunku, chay uywaspa aychasninkuta t'impuchenqanku, chay, nispa.


text: 1Ñawpa tiempu Jesukristu nasirkan alli kamachikuk Davidpa ñawpa awilunchi Abrahampa ayllunkunamanta. 2Abrahamka karkan Isakpa tatan. Isakka karkan Jakobopa tatan. Jakoboka karkan Judapa wawkinkunapa tatan. 3Judaka karkan Farespa Sarapa tatan. Farespa Sarapa maman karkan Tamar. Fareska karkan Esrompa tatan. Esromka karkan Arampa tatan. 4Aramka karkan Aminadabpa tatan. Payka karkan Naasonpa tatan. Naasonka karkan Salmonpa tatan. 5Salmonka karkan Boospa tatan. Boospa maman karkan Rahab. Booska karkan Obedpa tatan. Paypa mamanka karkan Ruti. Obedka karkan Isayipa tatan. 6Isayika karkan alli kamachikuk Davidpa tatan. Davidka karkan Salomonpa tatan. Salomonpa maman manara Davidpa warmin kashpa Uriyaspa warmin karkan. 7Salomonka karkan Roboampa tatan. Roboamka karkan Abiyaspa tatan. Payka karkan Asapa tatan. 8Asaka karkanna Josafatpa tatan. Josafatka karkan Jorampa tatan. Joramka karkanna Usiyaspa tatan. 9Usiyaska karkan Jotampa tatan. Jotamka karkan Akaspa tatan. Akaska karkan Esekiyaspa tatan. 10Esekiyaska karkan Manasespa tatan. Manaseska karkan Amonpa tatan. Amonka karkan Josiyaspa tatan. 11Josiyaska karkan Jekoniyaspa wawkinkunapa tatan. Chay pachana Babilonia llaktamanta runakuna israel runakunataka apishpana pusharkansapa llaktanman chaypi paykunapa munanankunata rurashpa kawsanankunapana. 12Chaymanta Babilonia llaktamanta kutimuptinkuna Jekoniyaska karkan Salatielpa tatan. Salatielka karkan Sorobabelpa tatan. 13Sorobabelka karkan Abiyupa tatan. Abiyuka Eliakimpa tatan karkan. Eliakimka Asorpa tatan karkan. 14Asorka Sadokpa tatan karkan. Sadokka karkan Akimpa tatan. Akimka Eliyupa tatan karkan. 15Eliyuka karkan Eleasarpa tatan. Eleasarka Matanpa tatan karkan. Matanka Jakobopa tatan karkan. 16Jakoboka Josepa tatan karkan. Joseka Mariyapa kusan karkan. Mariyaka karkan Jesuspa maman. Tata Dios Jesustaka kachamurkan kay allpaman runakunata uchankunamanta salvanankunapa. Chayrayku Jesuspa suk shutin karkan Kristu. 17Ñawpa awilunchi Abrahammantapacha kamachikuk Davidkaman chunka chusku kuti chay runakuna mirarkansapa. Chaymanta Davidmantapacha Babilonia llaktaman israel runakunata pushashkankuna pachakaman chunka chusku kuti chay runakuna mirarkansapa. Babiloniaman pushashkankunamantapacha Tata Diosmanta salvakuk runa nasishkan tiempukaman chunka chusku kuti chay runakuna mirarkansapa. 18Jesukristu kashna nasirkan. Tiyarkan suk shipash Mariya. Chay shipash mañaduna karkan kasarakunanpa Josewan. Manara Josewan tantanakushpara Mariyaka okupadana karkan Tata Diospa Espiritunpa. 19Joseka novian Mariya okupada kananta yachashpa manana munarkannachu paywan kasarayta. Alli rurak runa kashpa mana munarkanchu demandayta ama llaktamasinkunapi pinkachinanpa. Yuyaykurkan upallalla sakiyta. 20Sakinanpa yuyaykuykaptinna suk tuta muskuyninpi Tata Diospa angelnin willarkan: “Kanmi ñawpa Davidpa miraknin kanki. Chayrayku Tata Dios munan noviayki Mariyawan kasaranaykipa. Chay wawanka Tata Diospa Espiritunpami. Manami ullkupachu. Ama pinkakuychu noviayki Mariyawan kasarayta. 21Mariyaka suk ullku wambrata wawayanka. Chay wambra llaktamasinkunata kastigumanta salvankasapa. Chayrayku chay wambrata shutiyachinki Jesus.” Chayta willashpa chay angelka Josetaka sakirkan. 22Ñawpa pacha Tata Dioska suk yachachikuk runata willarkan: “Suk sensilla shipashmi ullku wambrata wawayanka. Payta shutiyachinkichi Emanuel.” Emanuel riman “Tata Dios ñukanchikunawan.” Chay killkadun rimashkanshina Mariyaka wawayarkan. 24Joseka puñuymanta rikchashpa Tata Diospa angelnin willashkanta kasushpa Mariyawan kasararkan. 25Kasarashkankunawasha Mariyaka wawayanankaman manami Josewanka puñurkanrachu. Mariyapa wawan nasiptin Joseka shutiyachirkan Jesus.


text: 1Chi uras fariseoguna, Moises mandashcagunata yachachic runagunandi Jerusalenmanda shamusha Jesuspagma pactamunaura. 2Jesus japishca runaguna ñaupa apayayaguna yachachishca tunuta mana maquita maillarisha micunaura. Fariseoguna chita ricusha piñanaura. 3Chi fariseogunaga tucui israelgunandi ñaupa apayayaguna yachachishca tunuta mana maquita maillarishaga mana micucchanaura. 4Chasnallata randigrishcahuasha huasima cuti bulltiamusha, paiguna yachai tunuta maillarisha micuc anaura. Huañuc apayayaguna ashca yachachishcagunata catisha casna raunguna: pillchigunata paigunacuintallata maillasha, mangagunatas jirmangagunatas maillaccuna aganaushca paiguna apayaya yachachishcacuintallata rasha. 5Chasna acpi fariseoguna chi Moises mandashcagunata yachachiccunandi Jesusta tapunaura, Imangahuata can japishca runaguna callari apayayaguna yachachishcacuintataga mana ranaun. Chasna rana randimanda maquitas mana paigunacuinta maillashachu micunaun ninaura. 6Paiguna chasna tapucpi Jesus rimara, Yanga llullasha puriccuna anguichi. Dios rimashcata pasachic ñaupa causac Isaias cangunamanda sirtuta rimara casna quillcasha, Diosmi nira, Cai runaguna paiguna shimillahuanmi ñucata llaquihuanaun, randi paiguna shunguga ñucamanda caruibi maun. 7Ñáucata llaquiucuinta yanga alabahuanaun. Ñáuca mandashcacuinta paiguna yachachishca shimiga runa yuyaimandallami shamun. 8Cangunahuas Dios mandashcagunata jichushami runa yuyaigunallata catiunguichi. 9Maspas paigunata rimara, Randiga canguna Dios mandashcata mana balichinguichichu canguna quiquin yuyaita catisha nisha. 10Huañuc Moises casnami rimara: Camba yayatas, camba mamatas uyana mangui. Chasnallata rimara: Maican runas paihua yayata paihua mamata camisha jiridsata nisha rimashaga paiga huiñai huañunama ringa nira. 11Canguna randi rimanguichimi, shuc runa paihua yayatas mamatas ñuca charishcataga Diosma ña cushcanimi, cunanga cangunata yanapangahuaca mana imahuas tiyahuanzhu nisha. 12Chi runa chasna rimasha paihua yayagunata mana yanapanachan nishami yachachinguichi. 13Canguna chasna rashaga Diospa shimita mana balichinguichichu canguna apayayagunahua yuyaita pactachiusha. Ashcagunata chicuintallatami ranguichi nira. 14Chihuasha Jesus tucui runagunata mayanllayaichi nisha rimara, Ñáuca rimashcata uyaichi tucuiguna. 15Pagllamanda runa ucuma yaicuc micunaga runata mana juchayachinzhu. Astahuanbas runahua yuyaimanda llucshiccunami runata juchayachin. 16Yuyaiyuc runa ashaga chita yuyarichi. 17Chasna nisha Jesus runagunata pagllai saquishcahuasha huasi ucuma yaicura. Yaicucpi pai japishca runaguna paita tapunaura, Can chasna rimashaga imatata yachachishcangui. 18Tapucpi rimara, Cangunahuas manachu yachanguichi. Pagllamanda runa ucuma yaicuccunaga pitas mana jiridsayachingachu. 19Pagllamanda yaicuccunaga mana shunguma yaicunzhu, astahuanbas huicsama yaicusha, chihuasha ishpacpiga llucshinalla. Jesus chasna rimasha nira ima tunu micunas ali micunalla man nisha yachachira. 20Chihuasha nira, Runa shungu ucumanda llucshica runata jiridsayachingami. 21Runa shungu ucumanda mana ali yuyarina llucshinmi. Chasnallata llucshinaun jiridsa ranaguna, shucpa huarmita munana, shuhuana, runata huanchina, ashiyana, amullata yuyarina, piñasha ranaguna, llullana, umana, mana pingarisha causana, tumbaisiqui causana, camina, alabarina, nuspacuinta causana. 23Tucui caiguna runa shungu ucumanda llucshiccunami runata jiridsagunata yuyarichinga. 24Chimanda llucshisha Jesus Tiro llactamanda isquinama rira. Pactasha shuc huasima yaicura ama pihuas ñuca caibi auta yachanauchun nisha. Astahuanbas musianaura chibi auta, pacarinata mana usharachu. 25Shuc huarmi Jesus ña shamushcata yachasha paihuagma shamura. Cai huarmiga mana israelmanda huarmi chara, randi Sirofenicia nishca llactamanda huarmi ara. Paihua ushushita supai yaicushca acpi Jesuspagma shamura chita llucshichipachun nisha rugangahua. Pactasha cungurisha rugara, Supaita ñuca ushushimanda llucshichipai nisha. 27Rugagllaita Jesus paita rimara, Ñáucaga israelgunata ñaupata yanapana ani. Paigunami Diospa huahuagunashina anaun. Canda ñaupata yanapacpiga huahuaguna micunata quichusha allcugunama cushcashina tucunga. Chasna racpiga mana balinzhu. 28Rimacpi huarmi nira, Sirtu chasna man señor. Chasna ashahuas mesa ucui allcuguna sirisha huahuaguna jichachishcata micunaun. Chasna jichachishcata micushcacuintallahuanbas yanapahuai señor. 29Huarmi rimashcata uyasha Jesusca, Rilla nira, can chasna rimashcamanda camba ushushihua ucumanda supai ña llucshishcami. 30Chi huarmi huasima pactasha paihua ushushi cayutuibi ali siriuta tupara. Supai paimanda sirtu llucshishca mara. 31Tiro llactamanda Jesus llucshisha Sidón llactata pasasha Galilea cuchama risha Decapolis nishca llactagunama pactara. 32Chibi shuc mudu rinri upa callu runata Jesuspagma apamunaura, Camba maquita paihua jahuaibi churapai nisha tapunaura. 33Jesus paita isquinama pushasha paihua maqui riruta chi runahua rinri juctuma barara, chihuasha tiuca yacuhuan chi runahua calluta cacura. 34Chihuasha jahuama ricusha ai nisha, llaquirisha|i efata|d nisha rimara. Chasna nishaga runa shimibiga pascari nishami nin. 35Jesus rimashcahuan chi runahua rinri pascarirami, paihua callu aliyasha alita rimangahua callarira. 36Chasna janbiricpi Jesus chi ricuccunata mandara, Ama caimanda pitahuas rimanguichichu nisha. Paiguna randi tucuigunama cuintagrinaura, Jesus ama pitahuas cuintanguichichu nishca agllaita. 37Chi ricuccuna yapa manzharisha cuintanacunaura, Tucuitami alita rashca, mudu rinrigunatas uyachin, upa callu runagunatas rimachin nisha cuintanacunaura.


text:
Naoto Kan
Naoto Kan, Naotō Kan (Nihun simipi: 菅 直人), sutiyuq runaqa ( * 10 ñiqin kantaray killapi 1946 paqarisqa Ube llaqtapi - ) Nihun mama llaqta Pachaykamay kamayuq wan pulitiku.
2010 watamanta 2011 watakama ñawpaq kuti Nihunpa Uma kamayuqnin karqan.
Tayta: Hisao Kan; Mama: .
Ñawpaq warmi: Nobuko Kan
Churinkuna: 2 (Gentarō wan Shinjirō Kan).
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Naoto Kan.
- Kastilla simipi:
- Biografía por Fundación CIDOB
- Inlish simipi:
- Nihun simipi:


text:
San Pawlu Lipis munisipyu
San Pawlu Lipis munisipyu nisqaqa (kastilla simipi: Municipio de San Pablo de Lípez) huk ñiqin munisipyu Urin Lipis pruwinsyapi, P'utuqsi suyupi, Buliwya mama llaqtapi.
Yuyarina
Allpa saywachi[llamk'apuy | pukyuta llamk'apuy]
- Quchakuna: Asnaq qucha - Pukaqucha - Q'umirqucha - Challwiri q'umir qucha - Challwiri kachi qucha - Qurutu qucha - Qhusi qucha - Ukhuqucha - Hura Sukha qucha - Kalina qucha (icha Busch qucha)
Urqukuna[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
San Pawlu Lipis munisipyupiqa kimsa kantunmi.
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
San Pawlu Lipis munisipyupiqa kastilla, qhichwa simikunatam lliwmanta astawan rimanku. [2]
Karu puriy[llamk'apuy | pukyuta llamk'apuy]
- Hatun Qitina kantunpiqa akcha qucham .
- Paqariy Inti (Hatun Qitina kantunpi)
- Pukaqucha


text: 1Tsaypita más mandag cüra taporgan Estebanta caynog nir: “¿Rasunpacu cay runacuna nishgannog gam parlashcanqui?” 2Tsauraga Esteban nergan: “Shumag mayapäcamay, taytacuna. Musyashgantsinogpis Abrahamta munayniyog Tayta Diosnintsi yuripargan. Tsaynog yuripargan Mesopotamialachörag taycaptinshi. 3Tsaycho yuriparcurshi caynog nergan: ‘Taycashgayqui marcata y castayquita cachaycur aywacuy maychöpis tänayquipag ricatsinäpag cagman.’ 4“Tsaynog niptinshi Mesopotamiapita Abraham aywacorgan Harán marcacho tänanpag. Taytan Taré wanuycuptinnashi Tayta Diosnintsi pushamorgan taycashgantsi cagmanna. 5Cayman pushaycamurpis quiquinpa cananpag manashi chacratapis ricatsergantsu. Mana ricatsirpis tsurin manarag captinshi Tayta Diosnintsi Abrahamta caynog nergan: ‘Cay taycashgayqui naciontami gampita miragcunata ricatsishag paycunapana cananpag.’ 6Tsaynogpis Tayta Diosnintsi payta caynog nergan: ‘Gampita miragcunami chuscu pachac (400) wata juc nacioncho jäpa runacunapa ashmaynin canga. Tsay nacionchömi pasaypa nacapäcongapag. 7Ashmaytanog tsararashganpitami tsay nación runacunata noga castigashagpag. Ashmay caycashganpita yargamurnami caycho cushishgalana tangapag munashgäta rurar.’ ” 8“Tsaypitanashi Abrahamta nergan cuerpunta quiquin señalacunanpag y olgu tsurincuna yuriptin paycunapa cuerpuntapis señalananpag. Tsayshi Tayta Diosnintsi nishgannogla Abraham señalacorgan. Nircurshi tsurin Isaacpa cuerpuntapis señalatsergan yurishganpita pusag (8) junagniyog caycaptin. Tsaynoglashi Isaacpis tsurin Jacobta señalatsergan y Jacobpis chunca ishcay (12) tsurincunata señalatsergan. Tsay chunca ishcay tsurincunapitami lapan Israel runacuna mirashga. 9“Jacobpa tsurin Josëtashi wauguincuna chiquipäcushpan Egiptupa aywag negocianticunata ranticorgan. Tsay negocianticunanashi Egiptuman chayaycatsir ranticorgan. Egiptuchöpis Tayta Diosnintsi imaypis Josëta yanapagshi. Tsayshi yachag cananpag yanapaptin Egipto nacionpa mandagnin faraón payta churargan palaciuncho arogcunata mandananpag y Egipto naciontapis mandäshinanpag. 11“Tsay witsanshi Egipto nacioncho y Canaán nacionchöpis fiyupa usya cargan. Tsayshi unay Israel mayintsicuna micunanpagpis mana cargantsu. 12Egiptuchöshi itsanga usya manarag captin atsca trïguta José pirwatsergan. Muchuy captinnashi tsay pirwashgan trïguta Egiptucho ranticuycashganta musyaycur tsurincunata Jacob cachargan trïgu ranteg aywapäcunanpag. 13Tsaypita trïgu ranteg yapay cutirpis manaragshi tantyapäcorgantsu José paycunapa wauguin cashganta. Tsaynog mana tantyaptinshi José wilapargan paycunapa wauguin cashganta. Nircurnashi mandag faraonwan wauguincunata reguinacatsergan. 14Tsaypitana José gayatsergan castancunatawan taytan Jacobta Egipto nacionman. Tsayshi Egiptuman aywagcuna lapan cargan ganchis chunca pitsga (75) runacuna. 15Tsaynogpashi Egiptuman tsurincunawan Jacob aywargan tsaycho tänanpag. Tsaylachönashi paypis y tsurincunapis wanorgan. 16“Paycuna wanuycuptinnashi ayanta tsaquircatsir Siquem marcaman apapäcorgan pampapäcunanpag. Tsaychöshi Abraham pamparashgan machayman pampapäcorgan. Tsay machayga Abraham rantishgan chacrachöshi cargan. Tsay chacrataga rantergan Hamor jutiyog runapa tsurincunapitashi. 17“Tayta Diosnintsega manashi gongargantsu Abrahamta caynog nir promitishganta: ‘Gampita miragcunatami Egiptucho ashmay cashganpita noga shuntamushagpag.’ Nishgannogla shuntamunanpag cag tiempo chämunanpagna caycaptinshi Israel runacuna Egiptucho aläpa mirargan. 18Tsay witsanshi juc runana yaycorgan Egiptucho mandag faraón cananpag. José wanushgana captinshi payga mana musyargantsu José pï cashgantapis. 19Tsayshi Israel runacuna mirananta mana munar tsay mandag faraón waran waran paycunata arutsergan. Tsaynogpis Israel castacho olgu yureg cagtaga yuriylanta wanutsinanpag nergan. 20“Tsay witsanshi Moisespis yurergan. Paytashi Tayta Diosnintsi pasaypa cuyargan. Tsaynoglashi taytan mamanpis cuyar wayilancho pacaylapa ashmargan hasta quimsa quillayog cashganyag. 21Tsaypita wanutsinanta mana munashpan Moisesta mayu cuchunman pacaycorgan. Tsayshi faraonpa warmi tsurin shuntacur quiquinpa wawantanog ashmacorgan. 22Tsaypita Egiptucho estudiarshi yachag y munayniyog ricacorgan. 23“Chuscu chunca (40) watayog caycarnashi Moisés yarpargan marca mayincunaman watucog aywayta. 24Yarpashgannogla watucog aywarshi tarergan Israel runata Egipto runa magaycagta. Tsauraga Israel runapa favornin sharcurshi Moisés wanuratsergan tsay Egipto runata. 25Moisés yarpargan Egiptupita jorgamunanpag Tayta Diosnintsi acrashganta Israel mayincuna tantyacunantashi. Tsaynog yarpaptinpis Israel mayincunaga Moisesta manashi cäsupargantsu. 26“Tsaypita wara junagshi Moisés tarergan ishcay Israel mayincuna pelyaycagta. Tsayshi paycunata washashpan caynog nergan: ‘Gamcuna tsay castala caycarga ¿imanirtag pelyarcaycanqui?’ 27Tsauraga magag cag runaga Moisesta tangarishpan caynog nergan: ‘Gamta ¿pitag churashushcanqui nogacunapa mandagnë y jueznë canayquipag? 28¿Egipto runata ganyan wanutsishgayquinogcu nogatapis wanutsimayta munaycanqui?’ 29Tsaynog niptinshi Moisés fiyupa mantsacorgan, Egipto runata wanutsishganta faraonpis musyashganta yarpashpan. Tsayshi gueshpir aywacorgan Madián partiman. Gorpanogla tsaycho taycaptinshi ishcay olgu tsurincuna yurergan. 30“Madiancho chuscu chunca (40) wata taycarnashi Moisés aywargan Sinaí nishgan chunyag jircapa cercanman. Tsaychöshi shiraca rupaycagcho juc ángil yuripargan. 31Tsayta ricarshi Moisés ima ruraytapis mana camäpacorgantsu. Tsayshi shumag ricananpag yaycuycashgancho mayargan Tayta Diosnintsi caynog nimogta: 32‘Unay castayquicuna Abrahampa, Isaacpa y Jacobpa Diosninmi noga caycä.’ Tsayta mayarshi Moisés sicsicyashpan ricäriytapis mantsacorgan. 33Tsaynogpis Tayta Diosnintsi caynog nergan: ‘Caychöga nogami caycä. Tsaynog caycaptenga respitamashpayqui jatirashgayqui llanquiquita jorguy.’ 34Nircurnashi nergan: ‘Noga ricaycämi Israel runacuna Egipto nacioncho nacar wagarcaycashganta. Tsaymi Egiptuman gamta cachashayqui paycunata jorgamunayquipag.’ 35“Mandagnin ni jueznin Moisés cananta Israel mayincuna mana munaycaptinpis Tayta Diosnintsi rupaycag shiracacho yuripag angilwan paytashi cachargan Egiptupita jorgamunanpag y mandagninpis cananpag. 36Tsayshi Egipto nacionpita Israel mayincunata jorgamunanpag Moisés milagrucunata rurargan Egiptucho y Puca lamarchöpis. Tsaynoglashi chuscu chunca (40) wata chunyag jircacho caycarpis milagrucunata rurargan. 37Moisesshi Israel mayincunata caynog nergan: ‘Tayta Diosnintsimi gamcunapa castayquipita juc runata churanga noganog wilacog cananpag. [Payta gamcunaga cäsucäriy.]’ 38Tsaynogpis Moisesshi Sinaí jircacho Tayta Diosnintsi cachamushgan angilpita chasquergan mandamientucunata. Tsay mandamientucunatami runacunata yachatsergan Tayta Diosnintsi munashgannog cawapäcunanpag. 39“Unay Israel runacunaga chunyag tsaqui jircachöpis manashi Moisesta cäsucärergantsu. Mana cäsushpanshi Egiptuman cuticuyta munapäcorgan. 40Tsayshi Sinaí jircaman witsashganpita Moisés jucla mana cutimuptin Aaronta caynog nipäcorgan: ‘Manami musyantsitsu Egiptupita jorgamagnintsi Moisesta ima pasashgantapis. Moisés elgashgana caycaptenga yanapamänantsipag örupita juc diosta rurapaycalämay.’ 41Tsaynog manacäriptinshi örupita rurapargan becërru-nirag ïduluta diosnin cananpag. Nircur tsay rurashgan diosnin paycuna manacushganta mayananpagshi uywacunata wanurcatsir payta adorashpan rupatsipäcorgan. Nircurnashi tsay ïdulupag fiestata rurapäcorgan. 42“Tsaynog rurapäcuptinshi Tayta Diosnintsi fiyupa rabiacushpan paycunata manana yanapargannatsu. Tsayshi estrellacunamanna, intimanna y quillamanpis yäracur manacärergan. Tsayshi unay profëtan escribinanpag Tayta Diosnintsi caynog nergan: ‘Chuscu chunca (40) wata chunyag jircapa puripäcushpayqui gamcunaga uywacunata altarcho nogapag rupatsirpis janan shongulami adorapäcamashcanqui. 43Tsaynog cashcanqui rurashgayqui Moloc ïdulupag yarpäcushga purirmi. Tsaynogpis Refán nishgan ïdulupa estrellan-niragta adorapäcushcanqui. Tsaynog rurapäcushgayquipitami gargushayquipag Babilonia marcaman.’ 44“Chunyag tsaqui jircacho unay Israel runacunaga toldërapita rurashga tabernäculutashi puritsipäcorgan tsaycho Tayta Diosta manacur adorapäcunanpag. Tsay tabernäculutaga rurapäcorgan Moisesta Tayta Diosnintsi tantyatsishgannoglashi. 45Tsay tabernäculuta apacurcurshi Josué y lapan Israel runacuna chämorgan cay taycashgantsi nacionman. Chämuptinshi Tayta Diosnintsi cay marcacunacho tag runacunata gargorgan. Tsaynog garguptinnashi unay Israel runacuna duëño ricacorgan. Tsay tabernäculoga cay marcantsicunachöshi quëdargan rey David cawashgan witsanyag. 46Tayta Diosnintsi yanapaptinshi Davidga templutana sharcatsiyta munargan Tayta Diosnintsipag. 47Tsaynog yarpaptinpis tsurin Salomonragshi sharcatsergan tsay templuta. 48“Templuta Salomón sharcatsiptinpis lapanpag munayniyog Tayta Diosnintsega manami tantsu runacuna rurashgan templuchöga. Tsayshi unay profëtan escribinanpag Tayta Diosnintsi caynog nergan: 49‘Jana patsaga trönömi. Runa tashgan patsaga chaquë jaruräcunanmi. Tsaynog caycaptenga manami ima wayipis nogapag aypangatsu. Jatuncaray wayita rurapämaptiquipis manami aypanmantsu tsaycho tänäpag. 50Nogami camashcä ciëlutapis y runa tashgan patsatapis.’ ” 51Tsaynog nircushpanmi Esteban caynog nergan: “Gamcunaga unay Israel mayintsicunanoglami Santu Espiritupa contran carcaycanqui. Tayta Diosta mana cäsucog cashpayquimi mana yäracog runacunanogla carcaycanqui. 52Tayta Diosnintsipa profëtancunata unay runacuna chiquishgannogmi gamcunapis Tayta Diosnintsipa wilacognincunata chiquircaycanqui. Tayta Dios cachamushgan salvacog shamunanpag cashganta wilacuptinpis wanutsipäcushgannogmi gamcunapis Tayta Dios cachamushgan salvamagnintsi Jesucristuta entregapäcushcanqui wanutsishga cananpag. 53¡Gamcunaga manami Tayta Diosnintsita cäsucärinquitsu, leynincunata angilcunawan apatsimuptinpis!” 54Esteban nishganta mayashpanmi autoridäcuna fiyupa rabiacärergan. 55Estebannami Santu Espíritu yanapaptin jana patsata ricärishgancho ricargan chip-chipyaycag munayniyog Tayta Diospa derëcha cag läduncho Jesús ichiraycämogta. 56Tsauraga tsayta ricaycur caynog nergan: “¡Ricaycämi jana patsa quicharaycämogta! ¡Tsaynogpis ricaycämi Diospa derëcha cag läduncho Jesucristo caycämogta!” 57Tsaynog niptin paycuna rinrincunatapis tsapacärergan masta mana mayapäcunanpag. Tsaypita fiyupa rabiashpan Estebanman cörricaycärergan. 58Nircurna marcapita jorgurcur sagmapäcorgan. Runacuna payta sagmananpag janan cag röpancunata jorgurir paytacärergan Saulo jutiyog mözuta. 59Paycuna sagmaycaptinmi Esteban caynog nir manacorgan: “Señor Jesús, ¡maquiquimanmi almäta cachaycö!” 60Tsaypitana gongurpacuycur fuertipa nergan: “¡Cay sagmaycämag runacunata perdonayculay, tayta!” Tsaynog nircushpan wanorgan.


text:
Inka chaski
Chaski nisqakunaqa Tawantinsuyupi Sapa Inkapaq kallpaq wayna runakunas karqan, putututa waqachiq, willaykunata, willayuq khipu q'aytukunata, q'ipinpi imakunatapas apaykuqsi. Huk chakiqa huk tampumantas wak tampullakamas puriq karqan, chay tampumantataqsi huk chaskis, inka ñankunapi puriqsi.
Chay hinaqa chay puriqkuna inkakunap allin llamk'aq chaski llikas karqan.
Hawa T'inkikuna[llamk'apuy | pukyuta llamk'apuy]
- Chaski (Willakuy) 1) Inlish simipi 2) Quechua Cuzco Collao simipi 3) Quechua boliviano (Cochabamba) simipi, 4) Kastilla simipi


text: 1Chayćhu lluypis salbacälälishaña cayalcalmi yaćhälälí chay lamar ćhawpićhu malca Malta śhutiyu caśhanta. 2Chay malcayücunaca lluytapis cuyaywanmi atindiycäliman. Chayćhu sumä ucapäśha tamyaćhu cayalcaptïmi ninacta lataycachil “Unupaculcay” nipäman. 3Chayćhu Pablo chaqui yamtacta ashilcamul ninäman jitaycuyaptinñatacmi juc culibray ninaca lupänanpïta ayimuśhanćhu Pablop maquinman alwicalcul caćhülun. 4Chaynu Pablop maquinćhu walcaläcuyaptinmi chay malcayücunaca quiquin-pula: “Cay umri sigürupis nuna wañuchicüćha cayan. Chayćhá cay lamarca millpunanpi salbacüluptinpis diosninchiccuná cawsananta mana munanchu” ninacücuyalcan. 5Ñatac chayćhu Pablo maquinta tapsïluptinmi culibray ninäman palpüluptin uchuyllapis imanpis imanalapischu. 6Chay malcayücunañatacmi licapacuyalcan: “Sacsapacülun'aćh ütac imayürapis wañülun'aćh” nil. Chaynu unayña licapayalcaptin mana imapis pasaptinmi: “Cay'a juc diosćha sigürupis” nil ninacücuyalcan. 7Ñatac wic-läduscallaćhümi chay malcap puydïnin Publiop ćhaclancuna cañä. Paymi ćhasquiycälimal sumä cuyacuywan quimsa muyun atindiycälimäla. 8Paypa taytanmi calur ishyaywan ićha ishyaywan cämaćhu jitalayäñä. Chayta yaćhälul Pablo payman watucü lilmi Diosta mañacuycul maquinwan yataycul allinyächila. 9Chay allinyächishanta yaćhälälilmi juc ishyäcunäpis śhapämul lluypis tuqui sänu quïdapäcula. 10Ñatac imaymana rigälucunactam uycäläliman. Manam chaycunallactachu sinu'a chaypïta yapa pasapäcuná cayaptinmi uycäliman mana pishipaculcänäpäpis. 11Chaynu quimsa quilla masña chayćhu caycälishäpïmi juc barcu tamya quilläćhu jamapacücäwan pasaculcá. Chay Alejandriapi barcu taytachan Casturtawan Poluxta la'apacüśham cacuñä. 12Chay lamar patanćhu Siracusa malcaman ćhaycälilñatacmi quimsa muyun caycälilá. 13Chaypïta lamar patancascap yapa pasapäculmi Regio malcäman ćhälälí. Chay walantinñatacmi lipäcuná läduman waywa talcämuptin lipäcul juc muyunlä ćhälälí lamar patanćhu Puteoli malcäman. 14Chay malcaćhu chalapacücunacta talïläliptïmi “Simänallapis caycuśhunlä” nil ruygapämaptin quïdapäculá. 15Chaypïmi Romaman ćhaquillawan lipäculá. Chay Romaćhu chalapacücunañatacmi yaćhapäcuñä ćhäpäcunäta. Chaymi Quimsa Jamachicuna nishancama Apiop pläsaman alcapämä śhapämuñä. Chayćhu Pablo paycunacta licälulmi Diosta anradisicuycul masta callpanchacula. 16Chaynu Romaman ćhäläliptïmi ˻cachacucunap puydïnin prïsucunäta wardiap puydïninpa maquinman ćhulaycula. Pabloctañatacmi ichá˼ cachacup ñawillanćhu juc wasićhu japallan yaćhamunanpä caćhaycula. 17Chaynu Pablo quimsa muyun caycuśhanpïmi Romaćhu puydï Israelcunäta ayachimula. Chayćhu juntunacämuptinmi: “Israel-masïcuna, cayćhu imapi caśhäta willaycälishayqui. Manam uchucllapis malcanchicta nï camachicuyninchictapis jalutaculächu. Jinayaptïpis Jerusalenćhu chalalcälimalmi Romap puydïnincunap maquinman ćhulaycachimäla. 18Paycuna ima juchallactapis wañuchipämänanpä ya'aćhu mana talipäculmi caćhaycapämayta munapäcula. 19Chayćhu malca-masinchiccuna mana munätuculcaptinmi ya'a mañaculá quiquin Romap Puydï Cesarca arrinlaycamänanpä. Chay mañacuśha-laycullam cayćhu cayá. Manam malca-masïcunacta imapïpis juchachä śhamüchu. 20Aśhwanpam cayćhu caynu cadinawan watäśha cayá Diosninchic limalicamäśhanchicman chalapacuśhäpa. Cay-laycum amcunacta ayaycälilac lisiycul, limapaycälinacpä” nila. 21Niptinmi nipäcula: “Ampïta manam ya'acunaman ćhämulachu ima papilllapis Judea-lädupi nïtac chaypi śhamücunäpis ampa waśhayquita limapäculachu. 22Chaymi chalapacuśhayquipïpis canan niycälimänayquita ya'acuna munapäcú. Ñatac intirućhümi ‘Yan'almi cay muśhü willacuy’ nil limapäcüta uyalipäcú” nin. 23Chayćhu Pablo juc muyunpä jitanacapäcuśhanmanmi alli-alli nunacuna śhapämuñä. Chayćhümi achicyalcuypïta aśhta aspilpunancama Diospa gubirnunpïta limapäla. Chayćhu lluytapis Jesuspi awnichiyta munalmi willapäla Moisespa camachicuyninpïta, Diospa willacünincuna isquirbishancunäpïtawan. 24Ñatac chayćhu waquinninmi Pablo willaśhanta ćhasquiculcäla. Waquinnincunañatacmi ichá mana ćhasquïtuculcälachu. 25Chayćhu quiquin-pula iwinacucuyalmi licuyta lluy allacaycälin. Chaymi Pablo nila: “Amcuna awquilluyquicunanümi cayalcanqui. Allintam limachila Chuya Ispiritu awquilluyquicunacta Diospa willacünin Isaiaswan cay nil: 26‘Lil niycamuy cay nunacunäta: “Maynüpa uyaliyalcalpis manam yaćhapäcunquichu, maynüpa licayalcalpis manam licapäcunquichu” niyäta. 27Cay nunacunap tantiaynin lumiyäśham cayan, linlipis quillpacüśham, ñawinpis aplacüśham cayan, mana licapäcunanpä nï uyalipäcunanpä, nï ima caśhanta yaćhalpapäcunanpäpis. Artictam ya'aman mana filtapämunchu ya'a sänachinäpä’ nila. 28“¡Yaćhapäcuy amcuna! Cananpi puntaman'a Diosninchicpa salbacuynintam willaśha can'a mana-Israelcunäman. Paycunam ichá sumä cushicuywan ćhasquipäcun'a” nila. 29˻Cay niyta camacäluptinmi Israelcunaca quiquin-pula iwinacüśha licula.˼ 30Ñatac Pablo chay lïtaśhan wasićhümi ishcay wata intiru quïdacula. Chayćhümi watucünin lïcunätapis ćhasquila. 31Ñatac chayćhümi Diospa gubirnunpïtawan Salbacü Jesusninchicpïta willacula mana pictapis manchacullal nï mayanpapis imactapis niycuśhalla.


text: 1Jobqa parlaspallapuni nerqa: 2Kawsashaj Diosrayku jurani, pichus justiciata ruwayta mana munanchu, astawampis almayta llakichin, chayrayku: 3Almay noqawan kanankamaqa, Diospa samaynin senqaypi kanankamaqa, 4simeyqa manapuni ima sajratapis parlanqachu, nitaj qalluypis llullakonqachu. 5Noqa kawsanaykamaqa nillasajpuni mana ima juchayoj kasqayta; mana saqesqaykichejchu qankuna qhasimanta juchachanawaykichejta. 6Noqaqa nillasqaykichejpuni cheqan runa kasqayta; mana imapis kanchu sonqoypa yuyaynin chaymanta juchachanawampaj. 7Contraypi tukuy kajkuna, sajra, juchasapas jina kachunku. 8Imapitaj chay jina juchasapaqa suyakonqa, Diosqa kawsayninta qhechojtinri? 9Llakiykunapi rikhurejtimpis, Diosqa mana uyarenqachu mañakusqasninta. 10Chay jina runaqa mana kusiyta tarenqachu Tukuy Atiyniyojpi, nitaj mayk'ajllapis Paymanta mañakunchu. 11Noqa rikuchisqaykichej Diospa jatun atiyninta, Tukuy Atiyniyoj Dios imastachus ruwanampaj wakichisqasninta. 12Sichus qankuna chay imasta rikunkichejña chayqa, imaraykutaj manakajta parlankichejri? 13Tukuy Atiyniyoj Diospa castigonqa kaymin, tukuy mana khuyakuyniyoj, sajra runaspajqa: 14Wawasninku ashkhapis kachunku, espadawan wañuchisqa kanqanku. Juch'uy wawasninkupajpis mana ima kanqachu sajsakunankupaj. 15Kawsashaj qhepakojkunaqa wañuchej onqoywan wañuranqanku, viudasninkutaj mana waqallanqankupischu paykunamanta. 16Sajra runaqa jallp'a chhikatapis qolqeta tantachun, p'achatapis may chhikata tantachun. 17Pichus cheqanta ruwaj runamá chaywan p'achallikonqa; sajra runaj qolqentapis mana juchayoj runa jap'ikaponqa. 18Sajra runaj wasenqa thuta khuroj thapan jinalla, chajrata qhawajkunaj ch'ujllan jinalla. 19Sajra runaqa qhapaj kashaspa puñuykonqa, rijch'arinampajtaj, mana ima kapuynimpis kanqachu. 20P'unchay kashajtimpis, payqa manchachikullanqaña, sinch'i wayrataj uj tutalla payta chinkachenqa. 21Inti llojsimuynejmanta jamoj sinch'i muyoj wayraqa wasinmanta payta sik'enqa. 22Chay runaj contranta mana khuyakuspa Dios wayrachenqa; ayqeshajtimpis, payta jap'illanqapuni. 23Wayraqa payta qhatiykachanqa manchayta wayraspa, sonaspataj, nispa nerqa Jobqa.


text:
Valle (Unduras) suyu
Valle suyu (kastilla simipi: Departamento de Valle), nisqaqa huk suyum Unduras mama llaqtapi. Uma llaqtanqa Nacaome.
1 665 km²
Yuyarina
Wiñay kawsay[llamk'apuy | pukyuta llamk'apuy]
Kamasqa 11 ñiqin anta situwa killapi 1893 watapi
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
171 613 runakuna
Pulitika rakiy[llamk'apuy | pukyuta llamk'apuy]
Munisipyukuna[llamk'apuy | pukyuta llamk'apuy]
9 munisipyukuna:
Llaqtakuna[llamk'apuy | pukyuta llamk'apuy]
Pukyumantakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Valle (Unduras) suyu.


text:
Lunawana distritu
Lunawana distritu nisqaqa (kastilla simipi: Distrito de Lunahuaná) Piruw mama llaqtapi huk distritum, Kañiti pruwinsyapi, Lima suyupi. Uma llaqtanqa Lunawana llaqtam.
Yuyarina
Allpa saywachi[llamk'apuy | pukyuta llamk'apuy]
Simikuna[llamk'apuy | pukyuta llamk'apuy]
Distritupiqa aswanta kastilla simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Karu puriy[llamk'apuy | pukyuta llamk'apuy]
Wiñay kawsay[llamk'apuy | pukyuta llamk'apuy]
Distritupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Inkawasi
- Kañiti mayu
- Musuq Kamachina yaku ñan hark'a ñiqpi amachana sach'a-sach'a
- Ukira
- Santa Rosa Limamanta


text: 1Chay tiempopin Judaqa wawqenkunamanta t'aqakurqan, hinaspa Hira sutiyoq Adulam qhariqta tiyaq rirqan: 2Chaypin Judaqa Shúa sutiyoq Canaán runaq ususinwan tuparqan, chay warmiwantaq casarakurqan. Hinaspan chay warmiwan puñurqan, 3paytaq wiksallikuspa huk qhari wawata wachakurqan, suticharqantaq Erta. 4Wiksallikullarqantaq yapamanta, hinaspan huk qhari wawata wachakurqan, suticharqantaq Onanta. 5Wiksallikullarqantaq huktawan, hinaspan huk qhari wawata wachakurqan, suticharqantaq Selata. Wachakushaqtintaq Judaqa Quezibpi kasharqan. 6Chay qhepatataq Judaqa casarachirqan phiwi churin Erta Tamar sutiyoq warmiwan. 7Judapa phiwi churin Ertaq ichaqa mana Señor Diospa sonqonpaq hinachu kawsarqan, chaymi Señor Diosqa payta wañuchipurqan. 8Hinan Judaqa Onanta nirqan: –Wawqeykiq viudanwan casarakuy, paywan cuñado-kayniykita hunt'ay, hinaspa wawqeykipaq churiyapuy, nispa. 9Onantaq mana paypaqchu wawaqa kananta yachaspa, wawqenpa viudanwan sapa kuti puñuspa, mana wiksallikunanta munaspa pampaman muhunta phawachiq, wawqenpaq mana churiyapunanrayku. 10Chay ruwasqanmi ichaqa Señor Diospaq mana chaninchu karqan, chaymi Señor Diosqa paytapas wañuchipullarqantaq. 11Judaqa qhachunin Tamartan nirqan: –Taytaykiq wasinpi viuda qhepakamuy, churiy Sela wiñanankama, nispa. Judaqa yuyaykurqanmi: Paqtan Selapas wawqenkuna hinallataq wañunman, nispa. Chaymi Tamarqa ripuspa taytanpa wasinpi tiyamurqan. 12Unayñan kapurqan, wañukapurqantaq Shuaq ususin Judapa warminpas. Chay qhepatan Judaqa lutokuyta hunt'aspaña, amigon Adulam runa Hirawan Timnat-ta rirqan ovejan rutuqkunaman. 13Tamarmantaq willarqanku: Suegroykin Timnat-ta rishan ovejankuna rutuq, nispa. 14Hinaqtinmi payqa viuda-kaynin p'achata ch'utikuspa uma qatanawan uyanta pakaykukurqan, hinaspa p'istuykukuspa tiyaykurqan Enaimman haykuna Timnat ñan patapi. Yacharqanmi Selaq waynaña kasqanta, hinallataq payqa Selawan manaraq casarachisqa kasqantapas. 15Chaymi Judaqa payta rikuspa rabona warmi kananpaq yuyarqan, Tamarqa uyanta pakaykukuspan kasharqan. 16Hinaspan ñanmanta lloqsispa payman asuykuspa nirqan: –¿Ñoqawan puñuwaqchu? nispa. (Manan yacharqanchu qhachunin kasqanta). Tamartaq nirqan: –¿Imatataq qowanki ñoqawan puñusqaykimanta? nispa. 17Judataq kutichirqan: –Ñoqa apachimusqayki uywaymanta huk cabrachata, nispa. Paytaq nirqan: –Prendata saqeway chayta apachimunaykikama, nispa. 18Chaymi Judaqa nirqan: –¿Ima prendatataq qosqayki? nispa. Paytaq kutichirqan: –Walqanayoq selloykita, hap'isqayki tawnaykitawan, nispa. Judataq chaykunata qorqan, hinaspan Tamarwan puñurqan, chaymi Tamarqa Judapaq wiksallikurqan. 19Hinamantataq hatarispa ripurqan, uya qatanantapas horqokurqan, chaymantataq viuda p'achanwan p'achakurqan. 20Chay qhepatataq Judaqa cabrachata apachipurqan Adulam runa amigonwan, chay warmimanta prendata chaskimpunanpaqwan, ichaqa manan payta tarirqanchu. 21Hinan chayneqpi tiyaq runakunata tapukurqan: –¿Maypitaq kashan Enaim ñan patapi rabona warmi? nispa. Paykunataq nirqanku: –Manan kaypiqa ima rabona warmipas kanchu, nispa. 22Chaymi payqa Judaman kutipuspa, nirqan: –Manan payta tarimunichu, chaypi tiyaq runakunapas ninkun: Manan kaypiqa rabona warmiqa kanchu, nispa. 23Hinan Judaqa nirqan: –Prendakunata hap'ikapuchun, ama asipayawananchispaq, ñoqan kay cabrachata apachirqayki, qantaq mana payta tarimurqankichu, nispa. 24Kinsa killa qhepata hinataq Judaman willarqanku: Qhachuniyki Tamarmi qhelli huchapi purin, chay hawataq onqoq rikhurin, nispa. Chaymi Judaqa kamachikurqan: –Horqoychis, kanaykuychis, nispa. 25Warmitaq ichaqa horqomushaqtinku, suegronman willachimurqan: Piqpachus kay prendakuna chay qharipaqmi wiksallikuni. Qhawariy piqpachus kasqanta, walqanayoq sellopas tawnapas, nispa. 26Hinaqtinmi Judaqa chaykunata reqsispa nirqan: Ñoqamanta aswan chaninmi payqa, manan churiy Selawan payta casarachirqanichu, nispa. Manañataq hayk'aqpas Tamarwan puñurqanchu. 27Wachakunan p'unchay chayamuqtintaq wiksanpi mellizo karqan. 28Wachakushaqtintaq hukninqa makinta haywarqamurqan, hinan parteraqa hap'ispa makinta puka q'aytuwan wataykurqan: Kaymi ñawpaqta lloqsimun, nispa. 29Makinta pay kutiykachiqtintaq wawqen lloqsimurqan. Hinan parteraqa nirqan: –¡Imaynatan kichamunki lloqsimunaykipaq! nispa, hinaspa suticharqan Faresta. 30Chay qhepatataq wawqen lloqsimurqan, makinpi puka q'aytuyoq, suticharqantaq Zarata.


text: 1Runakunaman lliwta yachachisqan qhepatataq Jesusqa Capernaúm llaqtaman haykurqan. 2Chaypin Roma soldado capitanpa munasqa kamachin onqosharqan, yaqañan wañupusharqan. 3Hinan capitanqa Jesusmanta uyarispa judío runakunamanta wakin kurak runakunata payman kacharqan kamachinta qhaliyachinanpaq rogakuqta. 4Paykunataq Jesusman asuykuspa tukuy sonqowan rogakuspa nirqanku: –Payqa yanapaykunaykipaq hinan. 5Payqa suyunchista munakunmi, hinaspan Sinagogata sayarichipuwarqanku, nispa. 6Hinan Jesusqa paykunawan rirqan. Wasinman chayashaqtinkuñataq capitanqa amigonkunata Jesusman kacharqan kay hinata nimunankupaq: –Señorníy, amaña hamuychu, ¿pitaq ñoqari kani wasiyman haykuykamunaykipaq? 7Manan qanman hamunaypaq hinachu kani. Rimarimullay, hinan kamachiyqa qhaliyarqapunqa. 8Ñoqaqa kamachina runan kani, hinallataq soldadokunata kamachini. Chaymi hukninta “Riy” niqtiy, rin. Hukninta “Hamuy” niqtiypas, hamun. Kamachiypas “Kayta ruway” niqtiy, ruwan, nispa. 9Jesustaq chayta uyarispa chay capitanmanta muspharqan, hinaspan kutirispa qhepan hamuq runakunata nirqan: –Niykichismi, manan Israel runakunapipas kay hina iñiyniyoq runataqa tarirqanichu, nispa. 10Kachamusqakuna capitanpa wasinman kutipuspankutaq onqosqa kamachitaqa qhalitaña tarirqanku. 11Chaymantataq Jesusqa Naín nisqa llaqtata rirqan yachachisqankunawan askha runakunapiwan. 12Hinaspanmi llaqta punkuman qayllaykushaqtin, llaqtamanta askha runakuna viudata hamuysirqanku. Paykunan viudaq sapallan churin wañusqata wantumusharqanku. 13Hinan Señor Jesusqa viudata rikuspa khuyapayaykuspa nirqan: –Ama waqaychu, nispa. 14Asuykuspataq aya wantunata llamiykurqan, wantuqkuna sayaykachiqtintaq nirqan: –¡Wayna, qantan niyki, sayariy! nispa. 15Chaymi wañuq waynaqa sayarispa rimarirqan. Jesustaq payta mamanman qopurqan. 16Hinan llapanku mancharikuspa Diosta hatunchaspa nirqanku: –Huk hatun profetan ñoqanchis ukhupi rikhurin, Diosmi llaqtanta watukamun, nispanku. 17Jesuspa chay ruwasqanmi Judea provinciantinpi lliw muyuriqnintinpiwan uyarikurqan. 18Tukuy chaykunatataq Juanpa yachachisqankunaqa Juanman willamurqanku, chaymi payqa iskay yachachisqankunata waqyaspa, 19Jesusman kacharqan tapumunankupaq: –¿Qanchu kanki Diospa kachamusqan? Icha, ¿huktataqchu suyakusaqku? nispa. 20Hinan yachachisqakunaqa Jesusman qayllaykuspa nirqanku: –Bautizaq Juanmi qan tapuqta kachamuwanku: ¿Qanchu kanki Diospa kachamusqan? Icha, ¿huktataqchu suyakusaqku? nispa. 21Chay raton qhaliyachirqan askha onqosqakunata, nanayniyoqkunata, millay supaypa ñak'arichisqankunatapas, askha ñawsakunatataq qhawarichirqan. 22Hinaspan Jesusqa paykunata nirqan: –Kutispa Juanman willamuychis rikusqaykichista, uyarisqaykichistawan. Ñawsakunan qhawarin, wist'ukunan puririn, lepra onqoyniyoqkunan qhaliyan, roqt'ukunan uyarin, wañusqakunan kawsarimpun, wakchakunamantaq allin willakuykuna willakun. 23Kusisamiyoqtaqmi ñoqamanta mana p'enqakuqqa, nispa. 24Juanpa kachamusqankuna kutipuqtintaq Jesusqa Juanmanta runakunata tapurqan: –¿Ima qhawaqtaq ch'inneqman rirqankichis? ¿Wayraq chhaphchiykachasqan soqos qhawaqchu rirqankichis? 25Icha, ¿ima qhawaqchu rirqankichis? ¿Sumaq p'achawan p'achasqa runa qhawaqchu? Sumaq p'achawan p'achakuqkunapas aycha kusichiyllapi kawsaqkunapas reykunaq wasinpin kashanku riki. 26¿Ima qhawaqpunitaq rirqankichis? ¿Profeta qhawaqchu? Arí, profeta qhawaqmi. Niykichismi payqa profetamantapas aswan kurakmi. 27Paymantan Diospa Simin Qelqaqa nin: “Willaqniytan ñawpaqeykita kachani, paymi ñanta hamunaykipaq allichanqa”, nispa. 28Niykichismi, warmimanta nacemuqkuna ukhupiqa Bautizaq Juanmanta aswan kurak profetaqa manan kanchu. Ichaqa, Diospa qhapaqsuyunpiqa aswan huch'uy kaqmi Juanmanta aswan kurak, nispa. 29Hinan llapan runakuna, contribución cobraqkunapas Jesuspa nisqanta uyarispanku yacharqanku Diospa chanin kasqanta. Paykunaqa ñan Juanpa bautizasqanña karqanku. 30Ichaqa fariseokunataq kamachikuy simita yachachiqkunapiwan kikinkupaq Diospa munayninta wikch'uykukuspanku Juanwan mana bautizachikurqankuchu. 31Jesusqa nillarqantaqmi: –¿Imamantaq rikch'achisaq kay miray runakunata? ¿Imamantaq rikch'akunku? 32Rikch'akunmi plazapi tiyaykuspa waqyanakuq erqekunaman. Paykunan waqyanakunku: –Qenatan tocapuykiku, manataq tusunkichischu, llakiy-llakiy takitan takipuykiku, manataq waqankichischu, nispa. 33Bautizaq Juanmi hamurqan, payqa manan t'antata mikhuqchu, manallataq vinotapas ukyaqchu, chaymi nirqankichis: Supaypa hunt'aykusqanmi kashan, nispa. 34Runaq Churinmi hamurqan hinaspan mikhurqan ukyarqan, ninkichistaq: Kayqa rakrapun, machaqmi, contribución cobraqkunaq, huchasapamanta qhawasqakunaq amigonmi, nispa. 35Yachaypa chanin kasqantaqa wawankunallan reqsichin, nispa. 36Huk fariseon Jesusta waqyarqan paywan mikhunanpaq. Hinan fariseoq wasinman haykuspa mikhuq tiyaykurqan. 37Llaqtaq reqsisqan huchasapa warmitaq fariseoq wasinpi mikhunanpaq Jesusqa tiyaykusqanta yachaspa, yuraq rumi p'uyñuchapi q'apaq hawinantin haykurqan. 38Hinaspan Jesuspa chakin qayllapi qonqoriykukurqan, waqaspataq weqenwan chakinta ch'aqchurqan, hinaspan chukchanwan ch'akichirqan, chakintapas much'aykuspataq q'apaq hawinawan hawiykurqan. 39Waqyaqnin fariseotaq chayta rikuspa sonqonpi nirqan: Kayqa profeta kanman chayqa, llamiqnin huchasapa warmi pichus kasqantapas imayna kasqantapas yachanmanchá, nispa. 40Hinaqtinmi Jesusqa payta nirqan: –Simón, hukta nisqayki, nispa. Paytaq: –Niway, yachachikuq, nirqan. 41Huk qolqe manuqpan iskay manukuqnin karqan, hukninmi phisqa pachak qolqe manu, huknintaq phisqa chunka manu. 42Mana imankupas kutichipunankupaq kaqtintaq, manuqqa iskayninkuta pampachapurqan. Niway, ¿mayqenninkutaq astawanqa payta munakunqa? nispa. 43Hinan Simonqa nirqan: –Yuyaykuni chay askha manuta pampachasqa kaqmi paytaqa munakunqa, nispa. Jesustaq: –Chanintan ninki, nirqan. 44Chay warmita qhawarispataq Simonta nirqan: –¿Rikushankichu kay warmita? Wasiykimanmi haykumurqani, manataq chakiypaq unuta qowarqankichu, paytaq ichaqa weqenkunawan chakiyta ch'aqchuykuspa chukchanwanraq ch'akichin. 45Manan much'aykuwarqankichu, paytaq ichaqa haykumusqanmantapacha chakiyta much'ashallan. 46Manan umayta aceitewan hawiykuwarqankichu, paytaq ichaqa q'apaq hawinawan chakiyta hawiykuwan. 47Chayraykun niyki, paypa askha huchankunatan pampachani sinchita munakuwasqanrayku. Pisillata pampachasqaqa pisillatan munakun, nispa. 48Warmitataq nirqan: –Huchaykikunatan pampachayki, nispa. 49Mikhuq-masinkunataq ninakurqanku: –¿Pitaq kayri huchakunatapas pampachaqqa? nispanku. 50Chaymi Jesusqa warmita nirqan: –Diospi iñiyniykin qespichisunki, thak kaypi ripuy, nispa.


text:
Ayllu runa
Ayllu runa icha Indihina (kastilla simipi: indígena, latin simimanta: indigenus "kaypi paqarisqa") nisqaqa unay, ñawpa pachamantaña kawsayninpa llaqtanpi kawsasqa machu yayakunayuq runam, huk llaqtap ñawpaq kaq runankunam. kakkannis lekker funnyegrobjkgjkaseg ghafuieuigahe enuishegkj yrgus
Awya Yalapi indihina runakunataqa ispañulkuna indio ("Indya mama llaqtayuq runa") nirqankus, Indyapi kachkayta iñirqaspansi. Kunan pachaqa manañam chayta munankuchu, chayraykum indihina ninkum.
Manan runa simipi , kunan niyanchu indihina, aswan niyan pachan runa, manaqa patsan runa; mayqan simi taqepas manam 'indihina' simita huyñunchu.
Awya Yalapi indihina runa llaqtakuna[llamk'apuy | pukyuta llamk'apuy]
- Qhichwa runa
- Aymara runa
- Awahun
- Shuwar
- Ashaninka
- Machiqinqa
- Waraniyi
- hukkunapas


text: 1—Cheqaptapunim nikichik, pipas ovejapa corralninman mana punkunta yaykuspa huklawnin yaykuqqa suwam hinaspa salteaqmi. 2Punkun yaykuqmi ichaqa ovejakunapa michiqnin. 3Punku cuidaqpas kichanmi yaykunanpaq chaynataqmi ovejakunapas uyarintaq sutinmantakama qayaptin, chayñam qarqon corralninmanta. 4Ovejakunata kanchanmanta qarqospanmi puntanta rin, ovejakunañataqmi qayasqanta uyarispan qatin. 5Mana reqsisqantaqa ovejakunaqa manam qatinchu, ayqekunmi chayna runamantaqa, vozninta mana reqsisqanrayku. 6Chay rikchanachiyta niptinpas paykunaqa manam entienderqakuchu. 7Jesusmi huktawan nirqa: —Cheqaptapunim nikichik, ñoqam kani ovejakunapa yaykunan punku. 8Ñoqamanta ñawpaq hamuqkunaqa karqa suwakunam hinaspa salteaqkunam chaymi ovejakunaqa mana kasurqachu. 9Ñoqam punku kani, chayninta yaykuqqa salvakunqam. Payqa oveja hinam yaykunqapas hinaspa lloqsimunqapas hinaspa pastotapas tarinqa. 10—Suwaqa yaykun suwakuruspa wañurachinallanpaqmi hinaspa purmachinanpaqmi. Ñoqam ichaqa hamurqani kawsanaykichikpaq hinaspa kawsaywan huntasqa kanaykichikpaq. 11Ñoqaqa kani allin michiqmi. Allin michiqqa vidantam qon ovejankunarayku. 12Pagollapaq michiqmi ichaqa atoq hamuptinpas ovejakunata saqeruspan ayqekun, manamá payqa dueñochu nitaqmi ovejakunapas paypachu. Chaymi ovejakunatapas atoq hapiruspan cheqechin. 13Pagollapaq michipakusqanraykum ayqekun mana imapas qokuptin. 14—Ñoqaqa kani allin michiqmi. Taytayqa reqsiwanmi, ñoqapas Taytaytaqa reqsinim, reqsinitaqmi ovejaykunatapas hinaptinmi paykunapas reqsiwan. Chaymi vidayta qoni paykunarayku. 16Kachkantaqmi sapaq ovejaykunapas kay corralpi mana kaqkuna. Paykunatapas pusamuptiymi vozniyta uyarinqaku, chaynapim kanqa chulla kanchallaña hinaspa chulla michiqllaña. 17—Vidaytam qoni kaq kawsarimunaypaq, chaymi Taytay kuyawan. 18Manam pipas vidaytaqa qechuwanmanchu, kikiymi qosaq vidaytaqa. Makillaypim kachkan qonaypaqpas chaynataq kawsarimunaypaqpas. Chaynatam kamachiwarqa Taytay. 19Chay nisqanta uyariruspankum judiokuna mana acuerdochu karqaku. 20Achkaqmi nirqaku: —¿Imapaqmi uyarinkichik? Payqa demonioyoq locom —nispa. 21Wakinninñataqmi nirqaku: —Demoniopa huntasqanqa manam chayna sumaqllatañaqa rimanmanchu. Demonioqa manam ñawsataqa qawarichinmanchu —nispa. 22Jerusalen llaqtapim para tiempopi Templo Dedicacion Fiesta karqa. 23Jesusmi purichkarqa Salomonpa Portalninpi. 24Chaymi judiokuna muyuykuspa nirqaku: —¿Haykapikamataq iskayrayachiwankiku? Qam Cristo kaspaykiqa clarotayá willawayku —nispa. 25Jesusñataqmi nirqa: —Ñam nirqaykichikña ichaqa manam creerqankichikchu, tukuy imatam rurani Taytaypa atiy qowasqanwan, chaykunam ñoqamanta willakun. 26Qamkunaqa manam ovejaykunachu kankichik chaymi mana creenkichikchu. 27Ovejaykunaqa vozniytam uyarin, ñoqapas paykunataqa reqsinim, chaymi paykunaqa qatiwanku. 28Ñoqam paykunaman qoni wiñay kawsayta chaymi paykunaqa haykapipas mana chinkanqachu, manataqmi pipas qechuwanqachu makiymantaqa. 29Tukuy ima qoqniy Taytayqa llapanmantapas atiyniyoqmi chaymi mana pipas atinmanchu Taytaypa makinmanta qechuytaqa. 30Taytaywanqa hukllam kaniku. 31Judiokunañataqmi huktawan hatarirqaku rumiwan chamqanankupaq. 32Chaymi Jesus nirqa: —Achkatam rurarqani allin ruraykunata Taytaypa atiy qowasqanwan, chaynaqa ¿mayqanninmantataq rumiwan chamqawayta munankichik? —nispa. 33Judiokunañataqmi nirqa: —Chamqapaytaqa munaykiku manam allin rurasqaykimantachu aswanqa rimaspayki Diosta piñachisqaykimantam chaynataq runa kachkaspayki Dios tukusqaykimantam —nispa. 34Jesusñataqmi nirqa: —Qamkunapa leynikichikpim qellqasqa kachkan: “Ñoqam nirqaykichik qamkunaqa dioskuna kasqaykichikta” nispa niq. 35Manam negachwanchu Bibliapa nisqantaqa. Diosqa suticharqa dioskunawanqa willakusqankuna chaskiqkunatam. 36Taytam sapaqchawaspan ñoqata kachamuwarqa kay pachaman, chaynaqa ¿imaynataq ninkichik qamkunaqa: “Diostam insultan” nispaqa “Diospa churinmi kani” nisqayraykuqa? 37Taytapa ruranankunata mana ruraptiyqa amayá creewaychikchu. 38Ichaqa paypa rurananta ruraptiyqa manaña ñoqapi creespaykichikpas rurasqaykunapiyá creeychik, chaynapim yachankichik Taytawanqa huklla kasqayta. 39Huktawanmi Jesusta presochayta munarqaku ichaqa paykunamantam lluptirurqa. 40Jesusmi kasqallan kutikurqa Jordan Mayupa waklawninman, chaypim ñawpaqta Juan bautizarqa, chaypi Jesus kaptinmi 41qawanankupaq achkallaña runakuna rirqaku. Chayman rispankum ninakurqaku: —Juanqa manam ima milagrotapas rurarqachu, Jesusmanta nisqanmi ichaqa cheqap —nispa. 42Chaymi Jesuspi achkaq iñirqaku chay lugarpi.


text: 1Nätan Jesusman yupachicug-mayïcuna, nogaga gamcunata rimaparcayag manam Santu Espiritupa munayninchru cawayag runacunatanuychu, antis rimaparcayag quiquincuna munangannuyla cawayag runacunatanuymi, jinaman Cristopa naupanchru juc wamranuylarag cayagcunatanuymi. 2Chaura iñasha wamrataga wanlla wiñananpag gonchi lechilatam. Chay iñashanuyla capäcuptiquim, nogaga chay lechinuysi cayag yachrachiycunalata yachrachipäcurag. Chay iñashanuysi capäcuptiquim nogaga mana yachrachipäcuragchu chay micuynuysi cayag yachrachiycunataga. Nätan canansi gamcunaga carcayanqui iñasha wamranuylaran. 3Chaynuy carmi gamcunaga unaynuysi quiquiquicuna munapäcungaynuylarag cawarcayanqui. Chaymi quiquiquicama chriquinacurcanqui, jinaman jatun shimipa imatas ninacurcayanqui. Chaynuy cawar gamcunaga reguechicurcayanqui chay unaynuylarag cawarcayangaytam, jinaman Diosman mana yupachicug runacunanuy pinsiarcayangaytam. 4Chaynuy carmi waquinniquiga “Nogaga Pablopa discïpulunmi cayä” nircayanqui, nätan waquinniquicunam “Nogaga Apolospa discïpulunmi cayä” nircayanqui. Chaynuy nirga, Diosman mana yupachicug runacunanuymi carcayanqui. 5Chaynuy nipäcunaypagga: “Noga Pabloga manam maygan alinninsi cächu”, jinaman Apolossi manatan maygan alinninsi canchu. Antis ishcaynïsi carcayäga Diosta servig runacunalam. Chaymi nogacuna willapapäcungäpa gamcunaga Munayniyog Jesustas chrasquicurarcayanqui. Jinaman nogacunaga jucnïsi jucnïsi imatas rurapäcuräga Munayniyog Dios nipäcamangannuylam. 6Chaura nogaga carä juc tarpugnuymi, chay ali willapata gamcunata willapäcur. Nätan Apolosmi cara chay tarpushata wilagagnuy. Nätan Diosmi juc plantata wiñachignuysi gamcunataga yanaparcayäshunqui canancamas, payman yupachicuyälar cawayta. 7Chaura tarpugnuycagsi u tarpushata wilagapagnuycagsi carcayäga Diospa serviglanmi. Nätan nogacunapitas mas alinninga cayan Diosmi, plantata wiñachignuysi paypita tantiayta yanapapäcushurniqui. 8Chaura tarpugnuy carsi u yacu jirpupagnuy carsi carcayäga Diospa serviglanmi, payga chaynuy rurapäcungäpitaga jucnïtas jucnïtas pägapäcamangam. 9Chaura ishcaynïcunas carcayäga Diospa uryaglanmi. Nätan gamcunam carcayanqui Dios uryayächingan chracranuy, jinaman Dios sharcayächingan wayinuy. 10Chaura nogaga Dios cuyapälar cachramaptinmi gamcunacagmanga aywamurä. Chaymi wayipa cimintun ruragnuy uryarä. Chaura chay uryar nogaga yachrachipäcurag juc wayita cimintagnuymi Jesuslaman yupachicur cawapäcunaypag. Nätan waquincunam icha carcayanga chay cimintasha jananman tapyagnuy. Chaura tapyanuyga cayan chay yachrarcayächishungaymi. Nätan paycuna shumag tantiarcur razoncag willapata yachrachipäcushuptiquiga gamcunaga capäcunqui imaycamas chaynuyla cananpag tapyasha wayinuysi Dios munangannuy cawaglam imay aygaysi. 11Nätan manam pisi nä cimintasha cayagta jitarircurga juctarag cimintanmanchu. Nogaga chay wayita cimintagnuysi yachrachipäcurag Jesucristopitam. 12Chaura nä cimintashanuysi carcayagtam gamcunataga imawan chay wayita sharcachignuysi. Waquinga yachrarcayächishunqui, örutanuysi yurag golguetanuysi shumag rumitanuysi väligta. Nätan waquinmi yachrarcayächishunqui guerunuyla, u ogshanuyla, chaglanuyla väligta. 13Chaura imanuy yachrachipäcushungaysi Dios juchacunata taripänan junagmi musyacasha canga. Chay junagga pi may yachrachipäcushungaysi pasanga juc ninapanuymi. Chaychrümi Dios paycunata taripaptin, chay yachrachipäcushungay alisca välig u mana välig cangansi shumag musyacanga. 14Chaura chay yachrachigcuna yachrachipäcushungay alisca ali cangan taripacaruptinga paycunata chay ali uryapäcunganpita Diosga gonga premiutam. 15Nätan chay yachrachigcuna yachrachipäcushungay mana välig cangan taripacaruptinga, chay uryapäcunganpita manam ima premiutas chrasquipäcungachu, antis chay yachrachigcunaga wayi rupayagchru wanunanpita gueshpignuymi salvayla salvacurcanga. 16Nätan gamcunaga shumagmi musyarcayanqui Diospa wayinnuy carcayangayta, jinaman Dios cachramungan Santu Espirituwan carcayangaytas. 17Chaura Diospa wayinnuysi cayagcunata pantacächigtaga Diosga pitas cunchuchingam. Diosga gamcunata acrarcayäshunqui imaysi paylata servipäcunaypagmi. Chaymi noganchiga cayanchi Diospa wayinnuy. 18Chaura ama pisi engañäcuchunchu “Nogaga alicusam yachrayä” nirga. Maygaysi cay pachachru cagcunalapita alisca yachragga cachun mana imas yachragnuy, chaynuy jinarga muyunga alisca yachrag runamanmi. 19Nätan cay pachalachru cagcunapita yachracunganchitaga Diosninchiga rican mana väligpagmi. Chay yachracunganchita mana väligpag ricayanganpitaga isquirbishachrüsi cay niyanmi: “Diosga chay alisca yachrag runacunata pantacächin chay imapitas yachracungälawanmi” ninmi. 20Chaypita yapaytan isquirbishachrüga cay niyantag: “Munayniyog Diosga. shumagmi musyayan alisca yachrag runacuna chay ima-aygapitas yachrapäcungan mana imapagsi välinganta” niyanmi. 21Chay niyaptinga amam maygaysi olgotucurcanquimanchu warmitucurcanquimanchu “Nogaga chay runapa discïpulunmi cayä” nirga. Antis paycunaga carcayan gamcunata ali yachrachipäcushunaypagmi. 22Chaura Pablosi Apolossi Pedrosi, cay pachasi cawaysi wanuysi canan wichancagsi, mas guepacunamancagsi carcayan gamcunapagmi. 23Nätan gamcunam carcayanqui Cristopa, jinaman Cristom cayan Diospa.


text: 1Señor Diosmi niwarqan: 2Qan, runaq churin, Israel llaqtaman huk rikch'anachiyta willay watunankupaq. 3Niytaq, Apu Señor Diosmi nin: Hatun ankan Libanoman chayarqan, mast'arisqa raphranpas hatunpunin kasqa, askha color sumaq phuruyoqmi kasqa. Cedro mallkitan umanmanta hap'irqan, 4mallkiq ñawintan p'itirqorqan, comerciantekunaq hallp'anmanmi aparqan, askha qhatunayoq llaqtamanmi mallkimurqan. 5Pampamanta muhuta hoqarispataq, allin hallp'aman t'akarqan, mayu pataman sauceta hina askha unuq kasqanman. 6Muhutaq wiñarqamuspa allin uvas sach'aman tukurqan. Huch'uyllaña karqan chaypas, raphinqa ankaq kasqanmanraqmi t'iksurqan, saphintaq ukhumanraq saphiykusharqan, uvas sach'amanmi tukurqan, allinta p'arqarirqan, raphinpas askhan karqan. 7Kallarqantaq huk hatun anka, hatun raphrayoq askha phuruyoq. Uvas sach'ataq mallkisqa kasqan cheqasmanta chay ankamanñataq saphinta mast'arirqan, raphintapas t'iksurirqan qarpachikunanpaq. 8Allin hallp'api mallkisqan kasharqan, askha unuyoqmi kasharqan, allinta k'allmanpas q'omeryananpaq, allin askhata rurunanpaq, allin uvas sach'aman tukunanpaq. 9Niy, Apu Señor Diosmi nin: Kay uvasqa, ¿allinchu kanqa? Ñawpaqkaq ankaqa, ¿manachu saphinmanta t'irarqonqa? ¿Manachu ruruntapas qechupunqa? ¿Manachu ch'ikchimusqanpas ch'akipunqa, mana kallpayoqpapas pisi runaqllapas t'iranankama? 10¿Wakmantaña tarpuqtinkupas wiñanmanñachu? Inti lloqsimuy rupha wayra wayramuqtinqa, ¿manachu ch'akipunqa? Wiñasqan hallp'api chay sach'aqa ch'akipunqan, nispa. 11Señor Diosmi nillawarqantaq: 12Kay mana kasukuq llaqtata tapuykuy: ¿Atinkichu kay rikch'anachiy watuyta? nispa. Nillaytaq: Babilonia reymi Jerusalenta rirqan, hinaspan Judá suyu reyta llapan umalli runakunatawan presota Babiloniaman apamurqan. 13Chaymantataqmi Judá reypa ayllun huk runawan rimanakurqan, rimanakusqanta mana p'akinanpaq jurachispa. Hinaspataq llaqtapi allichachaq runakunata apapurqan, 14chay hinapi Judaqa rimanakusqanta hunt'aspa pisi kallpalla mana sayariytapas atispa kawsananpaq. 15Ichaqa, chay rimanakuq reymi Babilonia rey contra sayarirqan, hinaspan rantinpi runakunata Egiptoman kacharqan, caballokunata soldadokunatawan askhatapuni mañakuspa. ¿Chayqa allinchu reypaq kanqa? ¿Ayqenmanchu chaykuna ruwaq runaqa? ¿Rimanakusqanta mana hunt'aqqa ayqenmanchu? 16Ñoqa Apu Señor Diosmi sutiyrayku jurani, kaq Babiloniapipunin wañunqa, rey kananpaq payta churaq reypa suyunpipunin wañunqa, payqa rimanakusqanta p'akispan jurasqanta pisicharqan. 17Babilonia rey, llaqtata muyuykuspa runa hark'achita perqa seqanatawan sayarichiqtinmi askha runata sipiranqa, chaypiqa Egipto rey Faraonpas askhallaña soldadonkunapas yanqanpaqmi kanqa. 18Chay Judá reyqa pisicharqanmi juramento ruwasqanta rimanakusqantawan p'akispa. Payqa hunt'ananpaqmi rimarirqan, ichaqa mana allintan ruwarqan, chayraykun payqa mana ayqenqachu. 19Ñoqa Apu Señor Diosmi sutiyrayku jurani: Payqa prometekusqantan mana hunt'awarqanchu, ñoqawan rimanakusqantapas p'akirqanmi, chayraykun ruwasqanmanta cuentata mañaspa payta muchuchisaq. 20Paytan llikaywan toqllawan hina hap'irqosaq, hinaspan Babiloniaman apasaq, chaypitaqmi mana hunt'aq kasqanmanta juzgamusaq. 21Allichachaq soldadokunan maqanakuypi wañupunqa, qhepaq kaqkunataqmi tawantin lado wayraman ch'eqechisqa kanqa. Chaywanmi qankunaqa yachankichis ñoqa Señor Diospuni rimasqayta. 22Ñoqa Apu Señor Diosmi nillanitaq: Ñoqan hatun cedroq ñawinta hap'iykusaq, hinaspan qholla ch'ikchinta p'itirqosaq, hinaspan alto orqoq ñawch'inman mallkirqamusaq. 23Israelpa alto orqonmanmi mallkimusaq, raphisapan kanqa, allintan rurunqapas, sumaq cedromanmi tukupunqa. Imaymana rikch'aq animalkunan llanthunpi tiyanqaku, k'allmanpitaqmi imaymana urpichakuna q'esachakunqaku. 24Chay hinapin yachanqaku llapan mallkikuna ñoqa Señor Diospa ruwasqayta. Ñoqan hatun wiñaq mallkita kumpani, huch'uy mallkitataq hatunllataña wiñachini. Ñoqan q'omer sach'ata ch'akichini, ch'aki sach'atataqmi q'omeryachini. Ñoqa Señor Diosqa rimasqaytaqa hunt'asaqpunin, nispa.


text: 1Apu Señor Diospa Espiritunmi hunt'aykushawan, paymi akllakuwaspa hawiwarqan wakchakunaman allin willakuykunata willanaypaq. Kachamuwarqanmi llakisqa sonqoyoqkunata kusirichinaypaq, presokunaman kacharisqa kanankuta willanaypaq, carcelpi kaqkunaman lloqsipunankuta willanaypaq. 2Kachamuwarqanmi llaqtanta khuyapayanan p'unchay chayamunanta willanaypaq, awqanchiskunaman paypa ayni-kutichinan p'unchay hamunantawan willanaypaq. Kachamullawarqantaqmi lutopi kaqkunata sonqochanaypaq, 3Sionpi tiyaq llakikuymanta lutokuspa usphawan hach'ikunanmantaqa sumaq coronata qonaypaq, waqaymantaqa q'ochukuyta qonaypaq, unphuyaymantaqa yupaychayta takichinaypaq. Paykunaqa Señor Diospa mallkisqan encina sach'a hinan kanqaku, chanintapunin kawsanqaku, Señor Diostan hatunchanqaku. 4Paykunan ñawpa raqaykunata wakmanta perqanqaku, ñawpa thunisqakunatan wakmanta sayarichinqaku, unayña thunisqa llaqtakunatan wakmanta hatarichinqaku. 5Wak llaqtayoqkunan ovejaykichista michipusunkichis, wak runakunan chakraykichista llank'apusunkichis, uvasniykichistapas pallapusunkichis. 6Qankunataq “Señor Diospa sacerdotenkuna” nisqa kankichis, “Diosninchista serviqkuna” nisqa kankichis. Hatun suyukunaq kaqninkunatan usachinkichis, qhapaq kayninkun qankunaq kapunqa. 7Qankunaqa manañan p'enqachisqachu k'umuykachisqapaschu kankichis, aswanpas suyuykichistan hap'ikapunkichis, chaypin ancha askha kaqniyoq kankichis, wiñaypaqtaqmi q'ochukunkichispas. 8Señor Diosmi nin: Ñoqaqa chanin-kaytan munakuni, suwakuytapas mana chanin ruwaytapas cheqnikunin. Hunt'aq kaspaymi paykunaman premiota qosaq, paykunawanmi wiñaypaq rimanakusaq. 9Mirayninkupas hatun suyukuna ukhupin mentasqa kanqa, wawankupas llaqtakuna ukhupin reqsisqa kanqa. Llapa paykunata rikuqkunan reparanqaku ñoqa Señor Diosqa paykunata saminchasqayta, nispa. 10Anchatapunin Señor Diospa ruwasqan hawa q'ochukuni, sinchitapunin Diosniypa yanapawasqanmanta kusikuni, payqa qespichiwarqanmi, ñoqawanmi atipachirqan, uma k'uyunantin noviota hinan p'achachiwarqan, munay illakunawan sumaqchasqa noviata hinan p'achachiwarqan. 11Imaynan chakra yurakunaqa phutumun, imaynan huertapipas muhuqa wiñamun, chhaynatan Apu Señor Diosqa hatun suyukunaq rikushasqan chanin-kayta yupaychayta phutuchimunqa.


text:
Belo Horizonte
Belo Horizonte llaqtaqa Brasilpi (Minas Gerais suyupi), Amarumayu sach'a-sach'a suyupi huk hatun llaqtam, Purtuyiskunap 1897 watapis tiksisqan.
Wiñay kawsay[llamk'apuy | pukyuta llamk'apuy]
Kamasqa 12 ñiqin qhapaq raymi killapi 1897 watapi
Belo Horizonte llaqtaqa 2 385 639-chá runayuq kachkan.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Belo Horizonte.
- Sitio Munisipyu Belo Horizonte
- Arquitectura Belo Horizonte - ARQBH
- Google Saywitu Belo Horizonte MG Brasil


text: 1Jerusalen llaqtaman hichparamuspankum chayarurqaku Olivos Moqopa hichpanpi kaq Betfage llaqtachaman. Jesusmi iskay discipulonkunata kachaspan 2nirqa: —Riychik wak chimpa llaqtachata, wakpim tarimunkichik wawayoq watasqa asnota. Paskaramuspa aysaramuychik. 3Pipas imatapas nisuptikichikqa: “Señormi necesitachkan, chayllam kutichipamusunki” ninkichikmi. 4Chayqa pasakurqa Diosmanta willakuqpa qellqasqan cumplikunanpaqmi. 5Paymi qellqarqa kaynata: Niychik Sion llaqtapi yachaqkunata: “Reynikichikqa qamkunamanmi hamuchkan, asnopi silladam humildella hamuchkan. Carga asnopa wawanpim hamuchkan” nispa. 6Hinaptinmi discipulonkuna rispanku Jesuspa kamachisqanman hina rurarqaku. 7Aysamurqakum asnota wawantinta chaymi pachankuwan caronaruptinku Jesus sillakuykurqa. 8Hinaptinmi achkallaña runakuna ñanman pachankuta mastarqaku. Wakinñataqmi sachapa kallmankunata kuchuspa churarqaku chayninta Jesus pasananpaq. 9Ñawpaqnin riqwan qepan riq runakunañataqmi qaparirqaku: —¡Rey Davidpa mirayninqa yupaychasqayá kachun! ¡Señorpa sutinpi hamuqqa hatunchasqayá kachun! ¡Hanaq pachapi kaqkunayá Diosta yupaychachunku! —nispa. 10Jesus Jerusalenman chayaruptinñataqmi llapallan chaypi kaqkuna alborotaspanku: —¿Pitaq kayqa kanman? —nispa tapunakurqaku. 11Runakunam nirqa: —Payqariki Galilea law Nazaret llaqtamanta kaq Diosmanta willakuq Jesusmi —nispa. 12Chaymantam Jesus yaykurqa temploman hinaspam qarqorqa chaypi rantikuqkunatawan rantiqkunata. Wikaparurqam qollqe cambiananku mesakunatapas chaynataq paloma rantikuqkunapa sillankunatapas. 13Hinaspam nirqa: —Bibliapim Dios nichkan: “Temployqa Mañakuwananku Wasiwan sutichasqam kanqa.” Qamkunam ichaqa suwakunapa machayninta hinaña rurarusqankichik —nispa. 14Templopiraq kachkaptinmi Jesusman asuykamurqa ñawsakunapiwan wistukuna hinaptinmi pay sanoyachirqa. 15Sacerdotekunapa jefenkunapiwan Diospa leynin yachachiqkunam Jesuspa rurasqan milagrokunata rikurqaku hinaspam uyarirqakutaq: “Rey Davidpa mirayninqa yupaychasqayá kachun” nispa warmakunapa qayaykachakusqantapas chaymi piñakuruspa 16Jesusta nirqaku: —¿Uyarichkankichu kaykunapa nisqanta? —nispa. Hinaptinmi Jesusñataq nirqa: —Arí, uyarichkanim. ¿Manachu Bibliapi leerqankichik: “Llapa wawakunapiwan ñuñuqraq wawakunawanmi alabaykachikunki” niqta? 17Chaymi paykunata saqeruspan Jerusalenmanta Betaniaman pasakurqa hinaspam chaypi puñupakurqa. 18Tutapayta Jerusalenman Jesus kutimuchkaspam yarqarachikurqa. 19Ñanpa patanpi higos sachata rikuruspanñataqmi asuykurqa pallananpaq. Ichaqa manam tarirqachu rurunta, chayqa kasqa llaqeyoqllam. Chayraykum chay higos sachata nirqa: —¡Kunanmantaqa manañam haykapipas rurunkiñachu! —nispa. Hinaptinmi sacha chakirurqa. 20Kayta qawaykuspankum discipulonkuna admirakururqaku. Hinaspankum Jesusta tapurqaku: —¿Imanasqataq kay sachaqa chaypunilla chakirun? —nispa. 21Chaymi Jesusñataq nirqa: —Cheqaptapunim nikichik, mana iskayrayaspa iñiynikichik kaptinqa manam kay higos sachawan rurasqayta hinallachu rurawaqchik aswanqa kay orqotapas niwaqchikmi: “Chaymanta suchuspa lamar qochaman wischukuy” nispa, hinaptinqa chaynam kanman. 22Confianzawan Diosta mañakuspaykichikqa tukuy mañakusqaykichiktam chaskinkichik. 23Temploman yaykuruspa Jesus yachachichkaptinmi payman asuykurqa sacerdotekunapa jefenkunapiwan judiokunapa kamachiqninkuna hinaspam tapurqaku: —¿Ima derechoykiwantaq chaykunataqa rurachkanki? ¿Pitaq autorizasurqanki? —nispa. 24Chaymi Jesusñataq nirqa: —Ñoqapas tapusqaykichikyá, kay tapusqayta contestawaptikichikqa ñoqapas nisqaykichikmi ima derechoywanmi kaykuna rurasqaytapas. 25¿Pitaq bautizananpaq Juanta kachamurqa, Dioschu icha runakunachu? —nispa. Chaynata Jesus tapuptinmi kikinkupura tanteanakurqaku: —Sichum “Diosmi kachamurqa” niptinchikqa “¿Imanasqataq manaqa creerqankichikchu?” niwasunchiki. 26Manataqmi nichwanchu: “Runakunallam kachamurqa” nispaqa, chaynata niptinchikqa llapa runakunachiki imanaruwasunpas, Bautizaq Juantaqa hapinku Diosmanta willakuqpaqmi —nispa. 27Chaymi Jesusta nirqaku: —Manam yachanikuchu —nispa. Hinaptinmi Jesusñataq nirqa: —Manam ñoqapas nisqaykichikchu ima derechoywanmi kaykuna rurasqaytapas. 28—¿Imaninkichiktaq? Huk runapam karqa iskay churinkuna. Paymi huknin churinta nirqa: “Churilláy, riyá uvas chakranchikpi llamkamuq” nispa. 29Hinaptinmi churinñataq nirqa: “Manam riymanchu” nispa. Ichaqa mana kasukusqanmanta wanakuspanmi ratonman llamkaq pasarqa. 30Huknin churinmanpas chay tayta asuykuspanmi hina chaynallata nirqa hinaptinmi chay churinñataq nirqa: “Arí taytáy, risaqmi” nispa. Ichaqa manam rirqachu. 31¿Mayqantaq taytanpa munasqanta rurarqa? Hinaptinmi chay runakunañataq nirqaku: —Punta kaqmi —nispa. Chaymi Jesusñataq nirqa: —Cheqaptaqa impuesto cobraqkunawan chuchumikakunaraqmi qamkunamanta puntataqa Diospa munaychakusqanman yaykuchkanku. 32Bautizaq Juanmi hamurqa allin kawsakuymanta yachachisunaykichikpaq hinaptinmi mana creerqankichikchu, impuesto cobraqkunapiwan chuchumikakunam ichaqa creerqaku. Qamkunam ichaqa qawachkaspapas creenaykichikpaq mana wanakurqankichikchu. 33—Uyariychikyá huk tupanachisqaytawan: Huk runam chakranpi uvasta plantaruspan muyuriqninta perqarachirqa, huk pozotataqmi rurachirqa uvaspa rurunta sarunankupaq hinaspam markayoq chukllata rurarachirqa chaymanta cuidanankupaq. Chaykunata rurarachispam chakranta llamkaqkunaman arriendakuruspa illarurqa. 34Cosecha tiempo chayaramuptinmi runankunata chay chakrayoq kacharqa arriendaqninkunamanta tupaqninta mañamunankupaq. 35Ichaqa chay arriendaqkunam hapirurqaku chay runankunata hinaspam hukninta maqaparurqaku, huknintañataqmi wañurachirqaku, huknintañataqmi rumiwan chamqaparurqaku. 36Hinaptinmi chay chakrayoqqa huktawan runankunata kacharqa, ñawpaq kachamusqanmantapas achkataraq. Ichaqa chay llamkaqkunam wakinkunata hina rurarqaku. 37—Qepatañataqmi churintaña kacharqa: “Churiytaqa respetanqakuch” nispa. 38Ichaqa chay llamkaqkunam payta rikuruspanku ninakurqaku: “Paymi herenciataqa chaskinqa, chaynaqa wañurachisunyá ñoqanchikña dueño kananchikpaq” nispa. 39Chaymi chakramanta horqoruspanku wañurachirqaku. 40—Chaynaqa chakrayoq kutiramuspaqa ¿imatataq ruranqa llamkaqkunataqa? 41Chaymi uyariqninkunañataq Jesusta nirqaku: —Chay mana allin runakunataqa mana llakipayaspam wañurachinqa hinaspam huk llamkaqkunamanña chakranta arriendakunqa chaynapi tiempollanpi payman tupaqnin cosechata qonankupaq —nispa. 42Hinaptinmi Jesus nirqa: ¿Manachum Bibliapi leerqankichik: “Wasi perqaqkunapa wischupakusqanku rumiqa cimientopi esquinan hapiq rumiñam rikurirurqa. Kaytaqa rurarun Señor Diosmi, kay qawasqanchikqa admirakuypaqmi” nispa nisqanta? 43Chaymi nikichik, Diospa munaychakusqanmanqa manam yaykunkichikñachu, chaymanqa yaykunqaku paypa munasqanman hina kawsaqkunañam. 44Chay rumiman wichiqmi pakipasqa kanqa. Rumipa hapisqankunañataqmi ñutusqa kanqa. 45Sacerdotekunapa jefenkunapiwan fariseokunañataqmi Jesuspa rikchanachisqanta uyariruspanku musyakururqaku paykunamanta rimasqanta. 46Hinaptinmi hapiruyta munarqaku ichaqa runakunata manchakuspankum mana chaynatachu rurarqaku, runakunaqa Jesustam hapirqaku Diosmanta willakuqpaq.


text:
Jawaharlal Nehru
Sri Pandit Jawaharlal Nehru [ʤəʋäɦəɾläl nɛɦɾu] Bharat Ratna Śrī Pandit Jawāharlāl Nehru (hindi simipi,: जवाहरलाल नेहरू sutiyuq runaqa (*14 ñiqin ayamarq'a killapi 1889 watapi paqarisqa Allhabad (Indya) llaqtapi - 27 ñiqin aymuray killapi 1964 watapi wañusqa Musuq Dilhi (Indya) llaqtapi) Indya mama llaqtayuq taripay amachaq wan pulitiku qarqan.
1947 watamanta 1964 watakama ñawpaq kuti Indyapa Uma kamayuqnin karqan.
Tayta: Motilal Nehru; Mama: Swarup Rani
Ñawpaq warmi: Kamala Kaul
Churinkuna: 1 Indira Priyadarshini Indira Gandhi
Yachaywasi:
Qillqaqkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Jawaharlal Nehru.


text: 1Josiaspa churin Joacim Judapi rey kayta qallarishajtin, Tata Diosqa Jeremiasman parlaspa, 2nerqa: Temploypa patiompi sayaykukuspa, niy imatachus ninaykita kamacherqayki, chay tukuyta, Temploman Judá llajtasmanta Noqata yupaychawaj jamushanku, chay tukuy runasman. Amataj ni uj simillatapis qonqaychu. 3Ichapis kasusunkuman, chay sajra ruwayninkunatataj saqenkuman, jinamanta Noqapis manaña chay sajra ruwasqasninkumanta paykunata castigaymanñachu, imaynatachus yuyasharqani, jinataqa. 4Niy Noqa Tata Dios kayta nisqayta: Manachus nisqasniyta kasunkichej, 5nitaj ñawpaqeykichejman churasqay leyesniyta kasunkichej chayqa, sitajchus mana kasunkichej kamachisniy profetasniypa k'amisqasninkuta, pikunatachus qhepan qhepanta kachamuykichej, qankunataj mana kasunkichejchu, chaykunata chayqa, 6Noqa ruwasaj kay Templowan, chaypacha imaynatachus Silopi yupaychana wasiwan ruwarqani, ajinata. Kay llajtata tukuypa rikunanta ñak'arichisaj, kay pachamanta tukuy nacionespaj uj maldición jina kanampaj, nispa nerqa Tata Diosqa. 7Jinapi sacerdotes, profetas, tukuy llajtapi kaj runas ima Diospa Templompi Jeremiaspa nisqanta uyarerqanku. 8Chantá Tata Diospa kamachisqanmanta parlayta tukojtinkamataj, sacerdotes, profetas, tukuy llajtapi kaj runaspis Jeremiasta jap'iytawan, nerqanku: Wañunaykipuni tiyan. 9Imaraykutaj Tata Diospa sutimpi parlaj churakunki, kay Temploqa Silopi yupaychana wasi jina thuñisqa kananta, kay llajtapis ch'inyachisqa kananta, mana runasniyojtaj qhepakunantari? Chayta nispa, tukuynin runas Diospa Templompi Jeremiaspa contranta tantaykukorqanku. 10Judá ayllumanta kurajkunaqa, imachus kasqanta uyarispa, reypa kamachinan wasimanta Diospa Templonman rerqanku, chaypitaj chay Mosoj Punku nisqapi tiyaykukorqanku. 11Chantá sacerdotes, profetaspis chay kurajkunaman, tukuy llajtantin runasman ima nerqanku: Kay runaqa wañuchisqa kanan tiyan, imaraykuchus kay llajtaj contrampi parlan, imaynatachus qankuna kikiykichej uyarinkichej, ajinata, nispa. 12Chantá Jeremiasqa tukuy runasman, kurajkunamampis kuticherqa: Tata Diosmin parlajta kachamuwan, kay Temploj contrampi, kay llajtaj contrampitaj willanaypaj, imatachus uyarinkichej, chayta. 13Kunanqa allintapuni kawsaychej allin kajta ruwaspa, Señorniykichej Tata Diostapis kasuychej. Ajinatachus ruwankichej chayqa, Payqa, apachimunanta nerqa, chay ñak'ariykunataqa manaña apachimusunkichejchu. 14Noqawanrí munasqaykichejta ruwaychej, imaraykuchus makisniykichejpiña kani. 15Jinapis kaytaqa allinta yachaychej: Sichus wañuchiwankichej chayqa, qankuna, chantá kay llajtapi tiyakojkuna ima juchachasqa kankichej, uj mana juchayojta wañuchisqaykichejrayku, imaraykuchus cheqamanta Tata Diospuni kachamuwarqa kay tukuy imasmanta sut'ita willanasuykichejpaj, nispa nerqa Jeremiasqa. 16Chantá chay kurajkuna, tukuy llajtamanta kuraj runaspis sacerdotesman, jinataj profetasmampis nerqanku: Mana imapis kanchu kay runata wañuchinapaj jinaqa; payqa Señorninchej Tata Diospa sutimpi parlawarqanchej, nispa. 17Chantá wakin kurajkunaqa sayarikuspa, chaypi tantasqa kasharqanku, chay tukuy runasman nerqanku: 18Judamanta rey Ezequías kamachishajtin, Moresetmanta Miqueas kay jinata parlarqa Tata Diospa sutimpi tukuy Judamanta kaj runasman: Tukuy Atiyniyoj Tata Diosqa nin: Sionqa uj llank'ana jallp'aman tukonqa, Jerusalentaj raqay qollusman tukonqa, Diospa Templompa orqonmantaj sach'as wiñaykonqa, nispa. 19Chaypacha rey Ezequías, Judamanta tukuy runaspis Miqueasta wañucherqankuchuri? Manachu reyqa Tata Diosta manchachikuspa, mañakorqa paykunamanta khuyarikunanta? Jinataj chaypacha Tata Diosqa manaña chay ñak'ariykunata apachimuyta yuyarqachu, mayqenkunatachus apachinanta nerqa, chaykunata. Kunanrí, noqanchejqa kikin contrallanchejtataj kay jatun juchata ruwasunman. 20Semiaspa churin Quiriat-jearim llajtamanta profeta Uriaspis Tata Diospa sutimpi kay llajtaj contrampi parlasqa, chantá kay naciompa contrampi ima Jeremías jinallataj. 21Rey Joacimtaj, tukuy kamachisnin, kurajkunampis, Uriaspa nisqanta uyarisqanku, reytaj payta wañuchichiyta munasqa. Uriasqa chayta yachaspa mancharikuytawan, Egiptoman ayqerikapusqa. 22Chantá rey Joacimqa Acborpa churin Elnatanta, waj runastawan ima Egiptoman kachasqa. 23Chaykunataj Uriasta Egiptomanta orqhomuspa, rey Joacimman apamusqanku, paytaj kamachisqa wañuchinankuta, wajcha runasta p'ampaj kanku, chayman p'ampanankutataj, nispa nerqanku chay kurajkunaqa. 24Safanpa churin Ahicampis Jeremiasman sayakorqa. Chayrayku Jeremiasta runasman mana jaywaykorqankuchu wañuchisqa kanampaj.


text:
Qaqa paluma
Qaqa paluma (Columba livia) nisqaqa huk urpim, Iwrupapi, Asyapi, Aphrikapipas kawsaq. Awya Yalapi musuq rikch'aqmi.
Pukyukuna[llamk'apuy | pukyuta llamk'apuy]
- ↑ BirdLife International (2009). «Columba livia». Chikichasqa Rikch'aq Puka Sutisuyu, UICN nisqap kamachisqan 2010.4. 31 de enero de 2011 p'unchawpi rikusqa.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Qaqa paluma.
- Wikispecies nisqaqa qillqasqa p'anqayuqmi kay hawa: Qaqa paluma


text: 1Juc jamana junagchrümi, Jesusga aywara micug, mandag fariseocunapa wayinta. Nätan waquin fariseocunaga Jesusta rircararcayara jamana junagchru “Imatash ruranag” nirmi. 2Chaychrümi Jesuspa naupanchru cayara juc runa jacapacuywan gueshyag. 3Chaura Jesusga tapura Moisés isquirbinganpita yachrachigcunatawan fariseocunatam cay nir: “Jamana junagchru gueshyagta cuticächiy ¿alichu cayan, icha manachu?” 4Niptin paycunaga manam imatas nipäcurachu. Chaura Jesusga jacapacuywan gueshyag runatam, yatayur cuticarachira. Jinarcurmi “Aywacuy” nirura. 5Chaypitam fariseocunata nira: “¿Maygaycunatag churiqui u töruyqui pözuman ishquiruptin rircarapäcunquiman, cananga jamana junagmi ‘Ama jorgamushunchu’ niyar?” 6Niruptin, paycunaga manam ima niytas atipapäcurachu. 7Chaypitam Jesusga rircarayara micapäcuyman gayachimusha runacunata naupa naupaman alinnin runa tayucunanman tayurcayagta. Chayta ricapururmi Jesusga cay nira: 8“Pilas casamintuchru micapäcuyman gayachipäshuptiqui, amam tayucunquichu naupa naupamanga. Chraramunmansi canchri gampita mas reguesha juc alinnin runas. 9Chauraga gayachipäcushugniqui ‘Aywarcamur’ nishunquiman, ‘Tayangaychru tayächun cay runa’. Nishuptiquiga, pengacusham aywanqui guepaman tayucug. 10Pilas gayachishuptiquiga, tayucunqui guepa guepalamanmi, chay gayachishugniqui chraramur, ‘Shamuy cay naupaman’ nishuptiquim ichaga ‘Naupaman tayucunquiga’. Chaymi ichaga ali runapag ricasha canquiga lapan runacunapitas. 11Chauraga pi maysi alitucugga pengacusham canga. Nätan manacag runam ichaga alinnin runapag ricasha cangaga”. 12Chaypitaga niratan chay gayachig runatas: “Yapaychru micapacunaypag gayachiyta munarga, amam gayachinquichu cuyangaycunalataga ni wauguelaycunataga ni aylluycunalataga ni capogniyogcunalataga. ‘Paycunaga walacämaram’ nir cutirärishunquim. 13Yapaychru yanupacurga gayachiy micuypita nacarcayagcunata, ratacunata, ñaushacunata, gueshyagtucushacunata. 14Chaynuy jinarga cushisham canqui. Paycunaga manam walac cutichishuyniquita atipapäcungachu, antis Tayta Diosmi cutichishunqui ali ruragcuna cawacämunan junagchru”. 15Chay nigta mayarurmi micapäcunanpag tayarcayagpita juc runaga Jesusta cay nira: “¡Ima-ayga cushisharag canga jana pachachru Dioswan alisca micapäcuychru cagcuna!” 16Niptinmi Jesusga caynuypa tantiachira: “Juc runam alicusa achca micuyta yanupacachira. Chaypitam achca runacunaman cachrara ‘Micapacunanchipag shamunquim’ nichig. 17Nä micapacunanpag üra ayparamuptinga, juc runantam cachrara ‘Nä garachracusham cayan micunanchipag shapäcamuy’ nichig. 18Nätan chay gayachisha runacunaga manam aywayta munapäcushachu. Chaura naupacag willangan runaga nira: ‘Juc chracratam chayrag rantirayä. Chay ricagran aywashag. Yapaychrüchrau, tayta. Amachrau sinticamanquichu’ nira. 19Chaypitam jucagsi nira: ‘Chrunca uryag törutam rantirayä. Chaytaran imanuy uryangantas ricamushag. Yapaychrüchrau tayta. Amachrau sinticamanquichu’ nira. 20Chaynuytan guepacag willangansi nira: ‘Manam aywamümanchu. Chayran casarangäpita chrarayämü’. 21Niptinga chay cachran runaga patronnin willagmi aywarura runacuna chaynuy ninganpita. Chaura patronninga aliscam piñäcurura. Chaypitam cay nira: ‘Jucla ayway pläzacunapa, cällicunapa, micuypita nacagcunata, ratacunata, ñaushacunata, gueshyagtucushacunata pushamunaypag’ nira. 22Chaypitam chay runacunata pusharcamurga chay cachrangan runaga nira: ‘Tayta, nämi rurarü nimangaynuy, nätan wayiquiga jäcuyanran’. 23Niruptin wayiyog runaga nira: ‘Yapay ayway mayag chayagpas “Aywashun” nir, pasay pushamuy wayïchru junta capäcunanpag’. 24Cayta niyärishay: Chay naupa gayachimungäcunaga manam maygansi yaycapäcungachu jana pachachru nogawan micapäcunanpag”. 25Chaypitam Jesusga chay achca runacuna gatirarcayagtaga muyurcur, cay nira: 26“Pi maysi chrasquimagga manam nogatanuy aliscaga cuyanmanchu taytantas mamantas warmintas churintas wauguentas panintas. Nätan quiquin imanuypanuysi alisca cuyacugga manam canmanchu discïpulüga. 27Chaynuytan pisi nogapa janä ima-ayga cuchuytas wanuytas mana munagga manam discïpulüpag välinchu. 28Gamcunaga juc wayita sharcachiyta munar, naupataga tacuyurmi cuentata shumag jorgorcayanqui golguequicuna aypanantas u mana aypanantas. 29Ñaushacurcur galariruptiquiga, jinaman mana ushaptiquiga lapan runacunam asiparärishunquiman cay nir: 30‘Wac runalaga razón razonmi galayurun sharcachiyta. Nätan manam ushayta atipanchu’ nir. 31Chaynuymi juc nación mandagsi juclä nacionwan peleanan captinga, tantiachracun cay nir: ‘Cay chrunca waranga soldädulawan wac ishcay chrunca waranga soldädu aywamugta ¿yalimunchur ichaga manachur?’ nir. 32Nätan mana yaliyta atipänan captinga, caruchru cayaptilanmi cachrarunman willacugninta ‘Ama peliashunchu’ nichig. 33Chaynuymi maygaysi ima-aygatas lapanta mana dëjarga mana capäcunquichu discïpulüga. 34Mä shumag tantiapäcushay chay nircayangagpita: Cachriga alim. Cachri gamyagman muyurga, ¿imanayparag muyunman yapay puchgogman? 35Nä mana puchgorga, manam välinchu ni alpapagsi ni chrulpapagsi. Chaynuymi mana ali gatiramagga ruracanga”.


text:
Antonio Quarracino
Antonio Quarracino sutiyuq runaqa (* 8 ñiqin chakra yapuy killapi 1923 watapi paqarisqa Pollica llaqtapi - † 28 ñiqin hatun puquy killapi 1998 watapi wañusqa Buenos Aires llaqtapi) huk Italya-Arhintina mama llaqtap kathuliku Uma Hatun yaya karqan.
Yachay wasi:
1990 watamanta 1998 watakama Buenos Aires Uma Hatun yaya.
Tayta: Quarracino; Mama: .
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Antonio Quarracino.
- Catholic Hierarchy
- Cardenales de la Iglesia católica
- Antonio Quarracino


text:
Mauro Mina
Mauro Mina Baylón sutipaq runaqa (* 22 ñiqin ayamarq'a killapi 1933 watapi paqarisqa Chincha llaqtapi - † 1 ñiqin inti raymi killapi 1993 watapi wañusqa Lima llaqtapi ), Piruwpas Kurkukallpanchaq.
Tayta: Rómulo Mina, Mama: Mercedes Baylón.
Warmi: Sofía Aulestia Rojas. Churinkuna: 4
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Mauro Mina.
- Ficha en BoxRec
- Puño de Oro


text: 1Tata Dios, jayk'ajkamataj qonqawankiri? Wiñaypajchu qonqawanki? Jayk'ajkamataj noqamanta pakakunkiri? 2Jayk'ajkamataj almay, sonqoytaj llakiypi, ñak'ariypitaj p'unchaynintin kanqanku? Jayk'ajkamataj enemigosniy watasqata jina jap'iwanqankuri? 3Señor Tata Diosníy, qhawariway, uyariwaytaj. Ñawisniyman k'anchaywan junt'achiy, ama wañuypi puñukapunaypaj. 4Manachayqa enemigoy nenqa: Atipani, nispa. Enemigosniy ama kusikuchunkuchu noqa urmajteyqa. 5Noqarí munakuyniykipi atienekuni, sonqoytaj kusikun, imaraykuchus Qan salvawanki. 6Tata Diosman takisaj allinta ruwawasqanmanta.


text:
Millma q'arachupa
Millma q'arachupa[1] (genus Caluromys) nisqakunaqa huk rikch'ana q'arachupakunam, Urin Awya Yalapi sach'akunap k'allmankunapi kawsaq, ch'isipi tutapipas puriq.
Antikunap antinpi rikch'aqninqa siyantpitsu (Caluromys lanatus) nisqam.
Pukyukuna[llamk'apuy | pukyuta llamk'apuy]
- ↑ Millma q'arachupa, kastilla simipi: zarigüeya lanuda, raposa lanuda, inlish simipi: woolly opossum.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Millma q'arachupa.
- Wikispecies nisqaqa qillqasqa p'anqayuqmi kay hawa: Millma q'arachupa


text:
Francisco de Miranda
Sebastián Francisco de Miranda Rodríguez , sutiyuq runaqa (* 28 ñiqin pawqar waray killapi 1750 watapi paqarisqa Caracas llaqtapi - † 14 ñiqin anta situwa killapi 1816 watapi wañusqa Cádiz llaqtapi), huk Winisuylayuq ankallis karqan.
Winisuyla mama llaqtapi Ispaña kamachiyta 1810 watapi ankallikurqan.
25 ñiqin ayriway killapi 1812 watapi Winisuyla Dictador wan Jefe Supremo 26 ñiqin inti raymi killapi 1812 watapi
Tayta: Sebastián de Miranda Ravelo; Mama: Francisca Antonia Rodríguez de Espinoza.
Alma mater: Caracas Yachay suntur.


text: 1Kusisamiyoqmi millay runakunaq yuyaychayninta mana hap'ikuqqa, huchasapakunaq purinanpipas mana puriysikuqqa, Diosta asipayaqkunawanpas mana tiyaysikuqqa. 2Payqa Señor Diospa kamachikuy siminwanmi kusikun, chaytan tutapas p'unchaypas yuyaymanan. 3Payqa mayu patapi sach'a hinan, tiempollanpi ruruq sach'a hinan, raphinpas q'omerllapunin kashan. ¡Imapas ruwasqanqa allillanpunin! 4Millay runakunaqa manan chay hinachu kanku, paykunaqa wayraq apasqan ñut'u paja hinan kanku. 5Chaymi paykunaqa juicio p'unchaypi huchachasqapuni kanqaku, huchasapakunaqa manan chanin runakunawan rikhurinqakuchu, 6Señor Diosqa chanin runakunaq puriynintan waqaychan, millay runakunaq puriyninmi ichaqa chinkapunqa.